title: Ilari Äijälä

text: Äijälä aloitti jalkapallon Malmin Palloseurassa ja siirtyi kahdeksanvuotiaana Helsingin Jalkapalloklubin Malmin kaupunginosajoukkueeseen. Samassa joukkueessa pelasi muiden muassa Perparim ja Mehmet Hetemaj. HJK:ssa hän oli mukana voittamassa B-juniorien Suomen mestaruutta. Kaudeksi 2004 hänet nostettiin vasta perustettuun reservijoukkueeseen Klubi 04:än.


title: Ilari Äijälä

text: Äijälä nousi kaudeksi 2005 ensimmäistä kertaa HJK:n edustusjoukkueeseen. Alkukaudesta 2007 hänet vuokrattiin peliajan perässä FC KooTeePeen joukkueeseen Grant Smithin tultua HJK:hon. Kaudeksi 2008 hän siirtyi Myllykosken Palloon, jossa Äijälä kuului runkopelaajien joukkoon kolmen kauden ajan. Kaudeksi 2011 hän siirtyi FC Honkaan.


title: Ilari Äijälä

text: Äijälä jakoi kauden 2011 Liigacupin maalipörssin voiton KuPSin Ilja Venäläisen kanssa kuudella osumalla.


title: Ilari Äijälä

text: Tammikuussa 2015 Äijälä solmi kaksivuotisen sopimuksen Veikkausliigaan nousseen KTP:n kanssa.


title: Ilari Äijälä

text: Äijälä on pelannut Suomen nuorisomaajoukkueissa. Hän kuului alle 21-vuotiaiden maajoukkueeseen vuoden 2009 EM-kilpailuissa. Äijälä osallistui maajoukkueen Trinidad & Tobagon pelileirille 2012. Maajoukkue koostui lähinnä Pohjoismaissa pelaavista pelaajista.


title: Sharpen luku

text: Sharpen luku tai Sharpen mittari on rahoituksessa käytetty riskin suhdeluku, jolla mitataan salkunhoitajien ja portfolion suorituskykyä. Se vertaa sijoitukselta odotettua ylituottoa sen tuoton volatiliteettiin eli arvonvaihteluun, eli kuinka monta lisätuottoprosenttia on pystytty saavuttamaan kutakin riskiyksikköä kohden. Yksinkertainen sijoituksen onnistumisen arviointi pelkän voiton tai tappion perusteella ei kerro sitä kuinka hyvin salkunhoitaja on onnistunut työssään. Absoluuttisista tuotoista ei voida päätellä sitä miten salkunhoitaja on onnistunut suhteessa muihin sijoittajiin tai vertailuindeksiin, mutta Sharpen luku pyrkii edustamaan sijoitusten tuoton määrää suhteessa sen riskiin. Toisin sanoen, ammattimaiset salkunhoitajat pyrkivätkin hyödyntämään rahoitusmarkkinoiden epätäydellisyydet ja tehottomuudet (ks. markkinoiden tehokkuus) investoimalla alihinnoiteltuihin sijoituskohteisiin. Käytännössä Sharpen luku kuvaa siis sitä, kuinka paljon kyseessä olevan tuoton saamiseksi on jouduttu kantamaan riskiä. Esimerkiksi jos kaksi salkunhoitajaa on onnistunut saamaan 10% tuoton salkulleen, niin alhaisemman riskitason salkku on onnistunut suhteessa vielä paremmin. Mittarissa riskittömän koron ylittävää osuutta eli "ylituottoa" tai "epänormaalia tuottoa" (ks. CAP-malli) verrataan salkun sisältämään kokonaisriskiin, eli mitä suurempi Sharpen luku on, niin sitä suurempi on salkun tuotto suhteessa sen sisältämään riskitasoon.


title: Sharpen luku

text: Nobel-palkittu taloustieteilijä William F. Sharpe (1966, 1994) määritteli mittarinsa matemaattisen kaavan seuraavasti:


title: Sharpen luku

text: missä formula_2 kuvaa sijoituksen formula_3 tuottoa, formula_4 on riskittömän vertailusijoituksen tuotto (esimerkiksi S&P500 -indeksin riskitön tuotto tai 3 kk:n Euriborin arvo), formula_5 on odotettu "ylituotto" eli riskittömän sijoituksen ylittävä tuotto ja formula_6 kuvaa sijoituksen formula_3 volatiliteettia eli keskihajontaa.


title: Sharpen luku

text: Positiivinen Sharpen luku kertoo kannattavasta riskinotosta ja negatiivinen luku kertoo riskitöntä korkoa huonommasta tuotosta.


title: Bob Gerard

text: Frederick Roberts ”Bob” Gerard (19. tammikuuta 1914, Leicester, Iso-Britannia – 26. tammikuuta 1990, South Croxton, Iso-Britannia) oli brittiläinen kilpa-autoilija. Hän menestyi parhaiten Grand Prix -kilpailuissa ennen Formula 1 -sarjaa.


title: Bob Gerard

text: Gerardin ura kilpa-ajajana alkoi 1930-luvulla tämän ajaessa erilaisissa sprintti- ja trial-kilpailuissa. Hän menestyi 1940-luvulla voittamalla vuosien 1946-1949 välisenä aikana ERA:n autoilla Empire Trophyn kolme kertaa peräkkäin sekä voittamalla kahdesti Jerseyn katuradalla. Saavutustensa ansiosta vuonna 1949 hänet palkittiin Brittiläisten kilpa-ajajien kerhon kultaisella tähdellä.


title: Bob Gerard

text: Formula 1:n MM-sarjassa Gerard ajoi kahdeksassa kilpailussa vuosina 1950–51, 1953–54 ja 1956–57, muttei saavuttanut yhtään pistettä (parhain sijoitus kuudes), koska eroavuudet suorituskyvyssä kärkitalleihin ja hänen kalustoonsa olivat liian suuret. Lopullisesti Gerard eläköityi kilpa-ajoista vuonna 1961 ja alkoi johtaa kilpatalleja 1980-luvulle saakka, mm. F2-sarjassa ajattamalla veljenpoikaansa Julian Gerardia. Vuonna 1974 Gerard perusti autoliikkeen Bob Gerard Ltd:n Leicestershireen. Lisäksi Leicestershiren Mallory Parkin radan yksi kaarteista on nimetty hänen mukaansa.


title: Etelä-Alpit

text: Etelä-Alpit () on vuorijono Uuden-Seelannin Eteläsaaren länsiosassa. Vuoriston nimesi James Cook 23. maaliskuuta 1770. Vuoriston korkein vuori on Mount Cook, joka yltää 3 754 metrin korkeuteen. Se on myös koko Uuden-Seelannin korkein kohta. Vuoristossa on Mount Cookin lisäksi 16 muuta yli 3 000 metriä korkeaa huippua. Siellä on myös noin 360 jäätikköä, joista suurin on 27 kilometriä pitkä Tasmanin jäätikkö.


title: Erfan Zeneli

text: Erfan Zeneli (s. 28. joulukuuta 1986 Đakovica, Serbia, Jugoslavia) on suomalainen jalkapalloilija, jolla on myös Kosovon kansalaisuus. Hän edustaa Veikkausliigassa pelaavaa Rovaniemen Palloseuraa. Zeneli on pelipaikaltaan vasen laitalinkki.


title: Erfan Zeneli

text: Zeneli aloitti pelaamaan jalkapalloa Suomessa Rovaniemen Palloseuran junioreissa. Perheen muutettua Pietarsaareen hän jatkoi Jarossa, jonka edustusjoukkueessa Zeneli debytoi Suomen Cupin ottelussa PAVE:a vastaan 9. kesäkuuta 2002. Vuonna 2003 hän pelasi junioreiden lisäksi Jaron II-joukkueessa Vitosessa ja siirtyi kauden puolessa välissä Helsingin Jalkapalloklubiin, jossa myös hänen isoveljensä pelasi. Zeneli edusti HJK:ta Veikkausliigassa kaudet 2005–2008 sekä 2010–2013 pelaten yhteensä 132 liigaottelua. Vuoden 2009 Zeneli pelasi kokonaan HJK:n reservijoukkueessa Klubi 04:ssä. Helmikuussa 2014 hän teki loppukauden kattavan sopimuksen israelilaisen Maccabi Petah Tikvan kanssa.


title: Erfan Zeneli

text: Zeneli pelasi kaudella 2013–2014 Israelin pääsarjassa kymmenen ottelua ja teki yhden maalin. Hänen ensimmäinen pääsarjatason ottelunsa Suomen ulkopuolella oli 8. helmikuuta 2014 Ashdodia vastaan pelattu vierasottelu , jonka Maccabi Petah Tikva hävisi 0–2. Ainoan maalinsa Israelin pääsarjassa Zeneli teki 22. helmikuuta, kun hänen joukkueensa voitti Bnei Sakhninin vieraissa 2–0. Israelissa pelatun kevätkauden jälkeen Zeneli palasi HJK:hon elokuussa 2014 loppukauden kestävällä sopimuksella. Syksyllä 2014 Zeneli pelasi HJK:ssa yhdeksän liigaottelua ja teki niissä kolme maalia. Hän jatkoi seurassa myös kaudella 2015, jonka aikana pelasi 27 liigaottelua ja teki kahdeksan maalia.


title: Erfan Zeneli

text: Helmikuussa 2016 Zeneli teki vuoden mittaisen sopimuksen Kazakstanin Superliigassa pelaavan Šahtjor Karagandan kanssa. Hän pelasi seurassa kauden 2016 aikana 14 liigaottelua. Zeneli purki sopimuksensa kesäkuussa ja teki heinäkuussa loppukauden kattavan sopimuksen Veikkausliigassa pelaavan Interin kanssa.


title: Erfan Zeneli

text: Suomen A-maajoukkueessa Zeneli esiintyi ensimmäisen kerran syyskuussa 2013 Espanjaa vastaan pelatussa MM-karsintaottelussa. Hänet kutsuttiin A-maajoukkueeseen jo vuonna 2011, mutta Zeneli kieltäytyi oltuaan samaan aikaan sveitsiläisen FC Thunin testissä.


title: Erfan Zeneli

text: Zeneli muutti perheineen Suomeen 6-vuotiaana. Hän on viisilapsisen perheen kuopus. Zenelin veli Ridvan Zeneli on myös Veikkausliigassa pelannut jalkapalloilija.


title: Erfan Zeneli

text: HJK


title: Philipp Jakob Cretzschmar

text: Philipp Jakob Cretzschmar (11. kesäkuuta 1786, Sulzbach – 4. toukokuuta 1845) oli saksalainen lääkäri ja eläintieteilijä.


title: Philipp Jakob Cretzschmar

text: Cretzschmar opiskeli lääketiedettä Würzburgin ja Hallen yliopistoissa. Hän opetti anatomiaa ja eläintiedettä Senckenbergin lääketieteellisessä instituutissa Frankfurtissa.


title: Philipp Jakob Cretzschmar

text: Cretzschmar toimi sotilaslääkärinä Napoleonin armeijassa. Hän palveli Saksassa, Wienissä, Pariisissa ja Espanjassa.


title: Philipp Jakob Cretzschmar

text: Hän oli Senckenbergin Luonnonhistoriallisen seuran perustajia ja toinen johtaja 1817. Eräs seuran perustajista oli myös Eduard Rüppell, jonka kanssa Cretzschmar kirjoitti teoksen "Atlas zu der Reise im nördlichen Afrika (1828–1830)." Teoksen lintuja käsittelevän osan kirjoitti Cretzschmar, ja siinä esiteltiin noin 30 uutta lajia, muun muassa ruostekurkkusirkku ("Emberiza caesia") ja arohiirihaukka ("Buteo rufinus").


title: Yves Giraud-Cabantous

text: Marius Aristide Yves Giraud-Cabantous (8. lokakuuta 1904 Saint-Gaudens, Ranska – 30. maaliskuuta 1973 Pariisi, Ranska) oli ranskalainen Formula 1 -kuljettaja. Hän osallistui 13 osakilpailuun kausina 1950-1953 saavuttaen yhteensä 5 MM-pistettä. Hänen paras sijoituksensa oli Britannian GP:n 1950 neljäs sija. Aika-ajoissa Giraud-Cabantous oli viides Ranskan GP:ssä 1950. Hän ajoi myös sarjan ulkopuolisissa kilpailuissa.


title: Yves Giraud-Cabantous

text: Giraud-Cabantousin kilpa-ajajan ura sai alkunsa, kun tämä työskenteli mekaanikkona Salmson-yritykselle ja sai isäpuoleltaan joululahjaksi auton vuonna 1924. Heti keväästä 1925 lähtien hän ajoi autokilpailuissa ja voitti vuonna Grand Prix des Frontières -kilpailun Salmson -autollaan. Muita merkittäviä tuloksia olivat vuoden 1930 Bol d'Orin voitto sekä Le Mansin 24 tunnin toinen sija yhdessä Gaston Serraudin Delahaye-autolla vuonna 1938. Toisen maailmansodan jälkeen keski-ikäisestä Giraud-Cabantousista tuli Ranskan mestari vuonna 1948. Hän osallistui F1-sarjaan Talbot-Lagon sekä HWM:n autoilla 1950-53, jonka jälkeen ajoi urheiluautosarjoissa sijoittuen, mm. toiseksi vuoden 1953 Reimsin 12 tunnin ajoissa. Hän lopetti ajamisen vuosien 1957-58 aikana, koska ryhtyi johtamaan kuljetusyritystä.


title: Mount Cook

text: Mount Cook (myös Aoraki) on Uuden-Seelannin korkein vuori. Se yltää 3 724 metrin korkeuteen, ja on osa Etelä-Alppien vuorijonoa, sijaiten Eteläsaarella. Vuoren huipulle nousivat ensimmäisinä uusiseelantilaiset Tom Fyfe, George Graham ja Jack Clarke 25. joulukuuta vuonna 1894.


title: Veikko Laine (tukkuliike)

text: Veikko Laine Oy on hedelmä- ja vihannestukku, jonka tärkeimmät asiakasryhmät ovat yksityiset tukkuliikkeet sekä päivittäistavarakauppaketjut.


title: Veikko Laine (tukkuliike)

text: Vuoden 2008 liikevaihto oli 470 miljoonaa euroa.


title: Veikko Laine (tukkuliike)

text: Yritys omistaa Virossa tytäryhtiönä hedelmä- ja vihannestukku Karlskroona OÜ:n, joka oli vuonna 2016 Viron 25. suurin suomalaisyritys noin 36 miljoonan euron tuotolla.


title: Henri La Fontaine

text: Henri Marie La Fontaine (22. huhtikuuta 1854 Bryssel, Belgia – 14. toukokuuta 1943 Bryssel) oli belgialainen juristi, pasifisti, sosialisti, vapaamuurari ja Kansainvälisen oikeuden professori. Hän toimi pitkään Bureau International Permanent de la Paix'n presidenttinä sekä lainsäätäjänä ja varapuheenjohtajana Belgian senaatissa. Hänelle myönnettiin Nobelin rauhanpalkinto vuonna 1913.


title: Henri La Fontaine

text: La Fontaine syntyi brysseliläiseen porvarisperheeseen. Peruskoulun jälkeen hän opiskeli lakia Free University of Brusselsissa (nyk. Université libre de Bruxelles ja Vrije Universiteit Brussel), josta hän myös valmistui oikeustieteen tohtoriksi. Hän suoritti harjoittelun tunnetun juristin ja asianajajan Edmond Picardin toimistossa. Hänen suuria intohimoajaan olivat vuorikiipeily, kirjallisuus ja politiikka, ja hän kirjoitti näistä aiheista useita teoksia. Hän myös kehitti Paul Otletin kanssa kirjastojen yleisen kymmenluokittelun.


title: Henri La Fontaine

text: Hän osallistui jo varhain Belgian poliittiseen elämään ja toimi senaatissa useiden provinssien (Hainaut, 1895-1898; Liège 1900-1932; Brabant 1935-1936) edustajana. Hän puolusti tiukasti näkemyksiään kasvatuksesta, naisten oikeuksista ja muista yhteiskunnallisesti keskeisistä ongelmista 1800-luvun lopulla. Hän osallistui myös aktiivina Bureau International Permanent de la Paix'n perustamiseen ja toimi sen puheenjohtajana vuodesta 1907 lähtien aina kuolemaansa 1943 saakka.


title: Henri La Fontaine

text: Vuonna 1916 La Fontaine julkaisi teoksen ”"The great solution : magnisissima charta"”, jossa hän voimakkaasti puolustaa ajatusta intellektuellien yhteisestä maailmanjärjestöstä.


title: Henri La Fontaine

text: La Fontaine kuoli luonnollisen kuoleman Belgiassa 14. toukokuuta 1943.


title: Philippe Étancelin

text: Philippe Étancelin (28. joulukuuta 1896 Rouen, Ranska – 13. lokakuuta 1981, Ranska) oli ranskalainen kilpa-autoilija ja Formula 1 -kuljettaja. Hän osallistui 12:een F1-sarjan osakilpailuun kausina 1950–1953 ja saavutti yhteensä 3 MM-pistettä. Hän ajoi myös sarjan ulkopuolisissa kilpailuissa.


title: Philippe Étancelin

text: Étancelin isä oli maatilallinen ja varakas villakauppias, mutta poika halusi kilpa-ajajaksi, johon hän ryhtyi vuonna 1926 kilpaillen Bugatillaan mäkiajoissa. Étancelinin uran parhaat vuodet sijoittuivat ajalle ennen toista maailmansotaa. Vuonna 1927 Étancelin voitti Marnen kilpailun ja uusi voittonsa pari vuotta myöhemmin. Vuonna 1930 hän ajoi suuremmissa kilpailuissa voittaen Ranskan osakilpailun Bugatillaan. Hän voitti myös Algerian GP:n vuonna 1930. Vuotta myöhemmin kilpa-auto vaihtui Bugatista Alfa Romeoon, mutta menestys oli kohtalaisempaa, mm. vuoden 1933 Ranskan osakilpailussa, jossa kytkin- ja vaihteistoviat veivät häneltä johtoaseman sekä voiton kilpailusta. Vuoden 1934 kohokohta oli Le Mansin 24 tunnin ajon Luigi Chinettin kanssa 1934.


title: Philippe Étancelin

text: Sodan jälkeen Étancelin kaivoi esille Alfa Romeonsa ja osallistui vuoden 1945 Prisoners' Cup -kilpailuun, jossa kilpailu päättyi hänen osaltaan kolariin. Parempaa menestystä tuli, kun Étancelin vaihtoi Alfa Romeonsa Talbot-Lagoon, jolla voitti vuoden 1949 Pariisin osakilpailun ja oli toinen Italian ja Tšekkoslovakian osakilpailuissa.


title: Philippe Étancelin

text: Olleessaan jo viidenkymmenen ikävuoden puolella Étancelin osallistui vuonna ensimmäiselle Formula 1-kaudelle. Hän ajoi kauden aikana kaksi kertaa viidennelle sijalle Ranskan GP:ssä ja Italian GP:ssä (Ranskan GP:ssä hän tosin jakoi sijan Eugène Chaboudin kanssa). Kaksi seuraavaa kautta menivät heikommin eikä hän kerännyt yhtään pisteitä. Viimeisessä kilpailussaan vuoden 1952 Ranskan GP:ssä Étancelin palkittiin ennen kilpailun alkua Légion d'Honneur -arvopalkinnolla juhlallisin seremonioin ja sai samana vuonna myös Croix de Guerre -arvoristin. Lopullisesti hän luopui kilpa-ajamisesta vuoden 1953 Rouenin osakilpailun jälkeen. Jäätyään eläkkeelle ja asumaan Pariisin esikaupunkialueelle Étancelista tuli Entisten kuskien kerhon () jäsen.


title: For Unlawful Carnal Knowledge

text: For Unlawful Carnal Knowledge (myös tunnettu lyhennetyllä nimellä F.U.C.K.) on yhdysvaltalaisen hard rock -yhtye Van Halenin yhdeksäs studioalbumi ja kolmas albumi vokalisti Sammy Hagarin kanssa. Se julkaistiin 1991 ja se voitti "Best Hard Rock Performance" –Grammyn. Voitto oli bändin ensimmäinen.


title: For Unlawful Carnal Knowledge

text:
Albumilta hiteiksi nousi kappaleet "Poundcake", MTV:llä useasti näytetty "Right Now", "Runaround" ja "Top of the World", jotka kaikki julkaistiin singleinä. Albumi oli
Billboard 200 ensimmäisellä sijalla kolme viikkoa. Myöhemmin tunnetuiksi kappaleiksi tulivat metallihitti "Judgment Day", jossa kuullaan myös Michael Anthonyn kijuntaääntä, akustinen "Spanked", "Man on a Mission" ja metallikappale "The Dream Is Over", jossa Eddien kitarasoolot pääsevät oikeuksiin. Albumilla on myös Eddie Van Halenin rauhallinen kitarasoolokappale "316". Albumi on myynyt 3-kertaista platinaa eli yli kolme miljoonaa kappaletta Yhdysvalloissa.Billboard (Pohjois-Amerikka)
Billboard (Pohjois-Amerikka)


title: Edward William Vernon Harcourt

text: Edward William Vernon Harcourt (1825–1891) oli englantilainen luonnontieteilijä.


title: Edward William Vernon Harcourt

text: Hänen isänsä oli tiedemies William Vernon Harcourt (1789–1871). Hänen samanniminen veljensä William Vernon Harcourt (1827–1904) oli poliitikko.


title: Edward William Vernon Harcourt

text: Harcourt tutki Madeiran luontoa ja julkaisi kirjan "Sketch of Madeira" (1851), jossa hän kuvaili ja nimesi muun muassa madeirankeijun ("Oceanodroma castro").


title: Edward William Vernon Harcourt

text: Myöhemmin hän siirtyi politiikkaan ja toimi muun muassa Oxfordshiren sheriffinä 1875 ja parlamenttiedustajana 1878–1885.


title: Huber Matos

text: Huber Matos (1918 Yara, Kuuba – 27. helmikuuta 2014 Miami, Florida, Yhdysvallat) oli toisinajattelija ja emigrantti, joka osallistui yhdessä Fidel Castron, Che Guevaran, Raúl Castron ja Camilo Cienfuegosin kanssa Kuuban vallankumoukseen syösten vallasta presidentti Fulgencio Batistan. Matos oli vastustanut Kuuban oikeistolaista hallintoa Batistan vuoden 1952 vallankaappauksesta lähtien, jota hän piti perustuslain vastaisena, mutta hänen suhteensa Castron johtamaan Heinäkuun 26. päivän liikkeeseen muuttui kriittiseksi myöhemmin, koska hän näki sen lähenevän kommunisteja ja omaksuvan marxilaisia periaatteita.


title: Huber Matos

text: Huber Matos tutustui Fidel Castroon yhteisen tuttavan, Celia Sanchezin, kautta. Aluksi hän toimi Heinäkuun 26. päivän liikkeen yhdysmiehenä "llanolla" (kaupunkiin soluttautuneena, jonka vastaparina oli "sierra" - vuoristossa toimiva haara). Paljastuttuaan hän vältti pidätyksen pakenemalla maasta. Hän liittyi vallankumousarmeijaan 1958 toimittamalla lentokonelastillisen aseita Sierra Maestran vuoristoon, jonne hän lensi pakopaikastaan Costa Ricasta. Hän taisteli Kuuban sisällissodassa vallankumouksellisten puolella Fidel Castron rinnalla nousten "comandanteksi" (majuriksi) ja sai ansioistaan Kuuban vallankumouksen sankarin arvon, mutta hänen suhtautumisensa Castroon muuttui tämän saatua vallan käsiinsä tammikuussa 1959.


title: Huber Matos

text: Matosista tehtiin Camagüeyn maakunnan kuvernööri ja sotilasjohtaja. Liberaalina vallankumouksellisena hän kuitenkin kyllästyi pian kommunistien, erityisesti Raúl Castron ja Che Guevaran, vaikutusvallan lisääntymiseen hallinnossa. Matos kirjoitti myöhemmin: "Maaliskuun lopulla ja huhtikuun alussa [1959] löysin marxilaista propagandaa armeijan julkaisusta "Verde Olivosta"... pari-kolme artikkelia. Näin, kuinka Che ja Raúl tapailivat kommunistisen puolueen jäseniä ja nimittivät esikuntaansa kommunistien edustajia. Tällöin sanoin itselleni: 'Nyt toteutetaan suunnitelmaa B.' Mutta joka kerta, kun mainitsin huolestani Fidelille, hän sanoi: 'Ei, ei, ei... en aio pettää sitoumustani Kuuban historiaan.'"


title: Huber Matos

text: Kesäkuussa 1959 Fidel Castron (silloin Kuuban pääministeri) ja presidentti Manuel Urrutian välille syntyi erimielisyyksiä, jotka johtivat molempien irtisanoutumiseen virastaan. Vähän myöhemmin Castro kuitenkin otti virkansa uudelleen vastaan ja nimitti uudeksi presidentiksi Osvaldo Dorticósin. Tämä ja aiemmat huolestuttavat nimitykset ja tapahtumat saivat Huber Matosin jättämään kirjallisen eroanomuksensa Castrolle. Kesäkuun 26. päivänä hän ja Castro tapasivat Havannan Hilton-hotellissa (nykyään "Habana Libre"), jota Fidel käytti asuinpaikkanaan, ja josta käsin Kuubaa käytännössä johdettiin. Vallankumousjohtaja oli sangen hyvällä päällä, koska yli miljoona ihmistä ja tuhansittain talonpoikia oli kokoontunut pääkaupunkiin juhlimaan uuden maalain läpimenoa.


title: Huber Matos

text: Matosin mukaan Castro sanoi hänelle: "'Eroanomuksesi tulee sopimattomalla hetkellä. Meillä on vielä paljon tehtävää,' tämä sanoi. 'Myönnän, että Raúl ja Che kosiskelevat marxilaisia... mutta sinulla on tilanne hallinnassa... Unohda ero... Mutta jos vielä hetkenkin päästä olet sitä mieltä, että tilanne ei parane, sinulla on lupa erota'"


title: Huber Matos

text: Syyskuussa 1959 Matos teki lopullisen, kohtalokkaaksi osoittautuneen päätöksensä. Hän kirjoitti, "Kommunistien vaikutusvalta hallinnossa jatkaa kasvuaan. Minun on luovuttava asemastani niin pian kuin mahdollista. Minun on kerrottava Kuuban kansalle, mitä on tekeillä." Huber Matos liittyi maan pakko-ottoa vastustaviin karjatilallisiin nousten Heinäkuun 26. päivän liikkeen kommunisminvastaisen siiven pääedustajaksi. Matos tuomitsi kommunistien soluttautumisen asevoimiin ja INRA:aan ja vaati Fideliä kutsumaan koolle Heinäkuun 26. päivän liikkeen kansalliskomitean keskustelemaan asiasta.


title: Huber Matos

text: 20. lokakuuta 1959 Matos lähetti Castrolle toisen kirjeen, jossa tarjoutui eroamaan virastaan ja syytti Fideliä "vallankumouksen hautaamisesta". Kaksi päivää myöhemmin Castro lähetti Camilo Cienfuegosin Camagüeyhin pidättämään Matosin. Seuranneen tapaamisen aikana Cienfuegosin ja Matosin välillä, jotka olivat hyviä tuttuja jo vallankumoussodan ajoilta, Matos varoitti nuorta kumppaniaan siitä, että Castro on saattanut lähettää tämän Matosin luokse siinä toivossa, että Matosille uskolliset joukot saattaisivat tappaa Cienfuegosin. Nuoresta vallankumoussankarista oli tullut Havannan valtauksen jälkeen erittäin suosittu, ja Matosin järkeilyn mukaan olisi Castrolle eduksi eliminoida mahdollinen vallanhaastaja. Fidel Castro lensi itsekin Camagüeyhin, jossa pitämässään puheessa syytti Matosia "maanpetoksen suunnittelusta". Matos ja useita hänelle uskollisia upseereita vietiin Havannan La Cabañan vankilaan odottamaan oikeudenkäyntiä.


title: Huber Matos

text: Samana päivänä, kun Matos pidätettiin, kuubalainen loikkari Pedro Luis Díaz Lanz, entinen Castron esikunnan ilmavoimien komentaja, pudotti Havannaan lentolehtisiä, joissa kehotettiin kuubalaisia erottamaan kommunistiset soluttautujat hallinnosta. Vastauksena tapahtumaan Castro kehotti kansaa pitämässään puoluetilaisuudessa näyttämään käsimerkein, mitä näille kahdelle "vehkeilijälle" (Matos ja Lanz) olisi tehtävä. Kansan vastaus oli: ""Paredón"" ("Seinää vasten.")


title: Huber Matos

text: Puhetilaisuuden jälkeen Castro kutsui koolle hallituksen tapaamisen. Che ja Raúl olivat teloituksen puolella, ja ne kolme ministeriä, jotka kyseenalaistivat Castron version tapahtumista, erotettiin ja korvattiin lojaaleilla jäsenillä. Loppujen lopuksi Castro oli itse teloitusta vastaan, koska hän "ei halunnut tehdä [Matosista] marttyyriä."


title: Huber Matos

text: Joulukuun 11. päivä alkaneessa oikeudenkäynnissä Matos todettiin syypääksi "petokseen ja kansankiihotukseen" ja hänelle langetettiin 20 vuoden vankeusrangaistus, josta hän kärsi suurimman osan Isla de la Juventudin saaren vankilassa - samassa, jossa Castro oli itsekin ollut vangittuna 1953. Matosin mukaan "vankeus oli yhtä tuskaa, josta selvisin vain Jumalan sallimuksella. Minun oli turvauduttava nälkälakkoon ja muihin temppuihin. Karmeata. Vietin yhteensä kuusitoista vuotta eristyssellissä, ja minulle kerrottiin, että kohtaloni on kuolla vankilassa. He olivat julmia, sanan täydessä merkityksessä... minua kidutettiin monta kertaa ja sain kärsiä kaikkea mahdollista, jopa sukuelimeni puhkaistiin. Kerrankin eräs vartija yritti murtaa vatsani saappaallaan, kun olin nälkälakossa... Kauheita asioita."


title: Huber Matos

text: Matos vapautettiin 21. lokakuuta 1979 kärsittyään tuomionsa loppuun. Hän sai liittyä yhteen perheensä kanssa, joka oli paennut maasta 1963. Myöhemmin he muuttivat Miamiin Yhdysvaltoihin, jossa Huber Matos asui kuolemaansa asti.


title: Huber Matos

text: Huber Matos kirjoitti kokemuksistaan vankeudessa kirjan "Como llegó la noche".


title: Eugène Martin

text: Eugène Martin (24. maaliskuuta 1915 – 12. lokakuuta 2006) oli ranskalainen Formula 1 -kuljettaja. Hän osallistui kahteen Grand Prix -kilpailuun vuonna 1950, mutta keskeytti kummassakin kisassa, eikä näin saavuttanut pisteitä.


title: Mikko Innanen (jalkapalloilija)

text: Mikko Innanen (s. 8. syyskuuta 1982 Tampere) on entinen suomalainen jalkapalloilija ja nykyinen valmentaja. Hän on pelipaikaltaan vasen laitahyökkääjä tai laitalinkki.


title: Mikko Innanen (jalkapalloilija)

text: Innanen on Tampereen Pallo-Veikkojen kasvatti ja debytoi Veikkausliigassa seuran edustusjoukkueessa kaudella 1999. Seuraavat 11 kautta hän edusti Valkeakosken Hakaa, jossa hän pelasi yli 200 liigaottelua ja saavutti muun muassa sekä kaksi Suomen mestaruutta että Suomen cupin voittoa. Kauden 2011 Innanen edusti Myllykosken Palloa, ja kaudeksi 2012 hän siirtyi Jyväskylän Jalkapalloklubiin.


title: Mikko Innanen (jalkapalloilija)

text: Kaudeksi 2014 Innanen palasi Hakaan, josta siirtyi kaudella 2016 kasvattajaseuraansa Tampereen Pallo-Veikkoihin. Innanen lopetti peliuransa Kauden 2017 päätteeksi ja siirtyi TPV:n edustusjoukkueen apuvalmentajaksi ja joukkueenjohtajaksi.


title: Angie Stone

text: Angela Laverne Brown, taiteilijanimeltään Angie Stone, (s. 30. tammikuuta 1961 Columbia, Etelä-Carolina) on yhdysvaltalainen R&B-, hip hop- ja nu-soul-laulaja, lauluntekijä, kosketinsoittaja, levytuottaja ja näyttelijä. Maailmanlaajuisesti hänen tunnetuin hittinsä on ”Wish I Didn’t Miss You”.


title: Johnny Claes

text: Johnny Claes (11. marraskuuta 1916 Lontoo, Englanti, Iso-Britannia – 3. helmikuuta 1956 Bryssel, Bryssel, Belgia) oli belgialainen Formula 1 -kuljettaja. Hän osallistui 25 Grand Prix -kilpailuun vuosina 1950-1953 ja 1955, muttei saavuttanut yhtään pistettä. Parhaimmillaan Claes oli kahdesti seitsemäs. Hänellä oli skotlantilainen äiti ja belgialainen isä.


title: Louis Chiron

text: Louis Alexandre Chiron (3. elokuuta 1899 Monte Carlo, Monaco – 22. kesäkuuta 1979 Monaco) oli monacolainen Grand Prix -kuljettaja. Hän voitti useita GP-kilpailuja 1920-luvulta 1940-luvulle. Chiron oli mukana myös Formula 1 -sarjassa, kun sarja alkoi. Hän osallistui 19:ään F1:n MM-kilpailuun vuosina 1950–1951, 1953, 1955–1956 sekä 1958. Hän saavutti kolmannen sijan kotikilpailussaan Maseratilla vuonna 1950, joka jäi hänen ainoaksi pistesijoituksekseen. Näin ollen hän saavutti urallaan yhteensä neljä pistettä. Chiron oli 55-vuotiaana sekä vanhin F1-kilpailuun mukaan yrittänyt kuljettaja että vanhin F1-kilpailuun osallistunut kuljettaja. Hän oli 58 vuoden ja 288 päivän ikäinen osallistuessaan vuoden 1958 Monacon kilpailuun, mutta karsiutui ja tämä jäi hänen viimeiseksi kilpailuksi F1-sarjassa.


title: Louis Chiron

text: Chiron oli luonteeltaan karismaattinen ja hänellä oli sulava ote sekä autojen että naisten käsittelyyn. Hänen kilpauransa aikana ympärillä pyöri useita varakkaita naisia, jotka rahoittivat tämän kilvanajoa ja joista eräs oli tämän Grand Prix -autoiluajan pomon Alfred Hoffmannin vaimo Alice. Suhteen paljastuttua Hoffmann erotti Chironin vuonna 1933.


title: Geoff Crossley

text: Geoffrey Crossley (11. toukokuuta 1921 Derbyshire, Iso-Britannia – 7. tammikuuta 2002) oli brittiläinen kilpa-autoilija. Hän osallistui kahteen Formula 1 -luokan maailmanmestaruussarjan osakilpailuun vuonna 1950, mutta hän ei saavuttanut yhtään pistettä. Lisäksi hän osallistui useaan MM-sarjan ulkopuoliseen kilpailuun.


title: Kajaanin saha

text: Kajaanin saha eli Kajaaniwood Oy on kuusamolaisen Pölkky Oy:n omistukseen kuuluva saha Kajaanin Tihisenniemellä. Saha siirtyy kuusamolaisen Pölkky Oy:n omistukseen syyskuussa 2012. Sahalla on henkilöstöä noin 83. Sahan tuotteina ovat vakiosahatavara ja erikoissahatavara (mänty ja kuusi) rakentamiseen, huonekalu- ja puusepänteollisuudelle. Sahan tuotantokapasiteetti on 220 000 m³ vuodessa.


title: Kajaanin saha

text: Hasetec Oy:llä on liimahirsiaihiotehdas Tihisenniemellä entisessä sahan höyläämörakennuksessa. Tehdas on toiminut Kajaanissa keväästä 2008 alkaen.


title: Kajaanin saha

text: Saha tunnettiin aluksi nimellä "Pokin saha" alkuperäisen saharakennuksen suunnitelmat laatineen rakennusmestari Anton Pokin mukaan. Nykyisen saharakennuksen vanhimmat osat on rakennettu jo 1943 arkkitehti Eino Pitkäsen suunnittelemina, mutta saha otettiin käyttöön vasta 1946, koska alkuperäinen sahauskoneisto oli jouduttu luovuttamaan sotakorvaukseksi. Sahan omistaja on ollut Kajaanin Puutavara Osakeyhtiö (1907-1946), Kajaani Oy (1946-1989), Yhtyneet Sahat (1989-1996), UPM-Kymmene Oyj 1996-2012 ja UPM Timberin jälkeen Pölkky Oy:n omistama Kajaaniwood Oy vuodesta 2012 alkaen.


title: Kajaanin saha

text:
Viimeisessä omistajanvaihdoksessa 87 sahan työntekijää siirtyi vanhoina työntekijöitä uuden työnantajan palvelukseen.
UPM:n Kajaanin yksiköiden henkilöstön tiedotuslehtenä on huhtikuusta 2008 alkaen ollut Tihinen-niminen A4-kokoinen paperijulkaisu. Tihinen korvasi aiemman Kajaanin kuulumisia-lehden (aikaisemmin ), joka oli ilmestynyt yli 65 vuotta vuodesta 1942. Vuosina 1975-1989 ilmestyi lisäksi Kajaviesti, Kajaani Oy:n sisäinen tiedotusviesti.


title: Kajaanin saha

text: Sahalla oli vuoteen 2009 saakka oma tehdaspalokunta, jonka virallinen nimi oli UPM-Kajaanin Tehdaspalokunta (TPK). Tehdaspalokunta toimi kaikkien UPM:n Kajaanin yksiköiden sekä Kainuun Voiman tarpeita varten ja sillä oli sopimus myös Kainuun Pelastuslaitoksen kanssa ulkopuolisista avustustehtävistä. Palokunnalla oli käytössään ainakin seuraava ajoneuvokalusto: Tehdaspalokunta toimi tehdasalueella sijaitsevan vanhan pääportin vieressä olevalla paloasemalla.


title: Suomen Helasto

text: Suomen Helasto Oyj on suomalainen vuonna 1984 perustettu yhtiö. Yhtiö toimii lukitus- ja turvallisuusalalla, rakennus- ja kalustehelojen tukkukaupassa sekä kiinnitystarvikkeiden maahantuojana ja myyjänä. Vuonna 2006 yhtiön palveluksessa oli 150 työntekijää ja sen liikevaihto oli 26,0 miljoonaa euroa. Suomen Helasto on noteerattu Helsingin pörssissä (kaupankäyntitunnus SHE1V) vuodesta 1992 lähtien.


title: Suomen Helasto

text: Konserniin kuuluvat seuraavat yhtiöt:


title: Suomen Helasto

text: Panostaja Oyj on ostanut Suomen Helaston osake-enemmistön.


title: Palosuo Islands

text: Palosuo Islands on joukko pieniä saaria ja kallioita Eteläisellä jäämerellä lähellä Etelämannerta. Saaret nimettiin vuonna 1962 merijään tutkimukseen erikoistuneen suomalaisen merentutkijan Erkki Palosuon mukaan.


title: Alfa Romeo 158/159 Alfetta

text: Alfa Romeo 158/159 "Alfetta" oli Alfa Romeon vuosina 1937-1951 käyttämä kilpa-auto, joka voitti sen ajamasta 54 kilpailusta 47. Se suunniteltiin vuonna 1937 ennen toista maailmansotaa Voiturette -luokkaan. Siinä oli 1,5 litran suora mekaanisesti ahdettu kahdeksikkomoottori. Toisen maailmansodan jälkeen vuonna 1947 auto luokiteltiin uudestaan juuri lanseerattuun Formula 1 -luokkaan. Suurinta menestystä auto saavutti vuodesta 1946 vuoteen 1951, jolloin se voitti kaikki muut kilpailut joihin se osallistui paitsi Pariisissa 9. heinäkuuta 1946 järjestetyn kilpailun. Kun Formula 1 -virallinen maailmanmestaruussarja starttasi vuonna 1950, oli Alfa Romeo heti mukana kilpailussa ja saavutti Formula 1 -maailmanmestaruudet vuosina 1950 ja 1951, legendaarisilla kuljettajilla kuten Argentiinan Juan Manuel Fangio ja Italian Giuseppe Farina sekä Luigi Villoresi.


title: Alfa Romeo 158/159 Alfetta

text: Auton nimi tuli sen 1,5 litran moottorista ja 8 sylinteristä.


title: Alfa Romeo 158/159 Alfetta

text: Auton suunnitteli Italialainen Gioacchino Colombo, joka suunnitteli moni kilpa-autoja 30-, 40- ja 50-luvuilla.


title: Alfa Romeo 158/159 Alfetta

text: Auto oli putkirunkoinen yksipaikkainen kilpa-auto, jossa käytettiin neljävaihteista vaihdelaatikkoa, Pirellin renkaita, sekä Shellin öljyjä, polttoaineena käytettiin seosta jossa oli 98,5% metanolia, 1% risiiniöljyä sekä 0,5% vettä.


title: Alfa Romeo 158/159 Alfetta

text: Alfettassa oli 1,497 litran 1,5 litran suora mekaanisesti ahdettu kahdeksikkomoottori, jonka ensimmäinen vuoden 1938 versio tuotti 200 hevosvoimaaa ja kävi 6500 kierroksella minuutissa. Sodan jälkeen moottorista saatiin puristettua irti 254 hevosvoimaa. Vuonna 1947 uuteen Formula 1 -sarjaan autoa muokattiin ja siitä saatiin 350 hevosvoimaa 8500 kierroksella minuutissa. Uuden mallin viralliseksi nimeksi tuli Tipo 158/47. Vuoden 1950 lopussa alettiin suunnitella uutta mallia 159, koska edellinen malli oli hyvin vanha ja Alfa Romeo tarvitsi uutta auto pitääkseen pahimmat kilpailijansa, Ferrarin, Maseratin ja Talbot-Lagon, takanaan. Mallissa 159 oli uusi moottori, joka tuotti 425 hevosvoimaa 9300 kierroksella minuutissa.


title: New Plymouth

text: New Plymouth (maoriksi "Ngāmotu") on kaupunki Uudessa-Seelannissa. Se sijaitsee Pohjoissaaren länsirannikolla noin 260 kilometriä Wellingtonista pohjoiseen. Asukkaita on ()New Plymouth perustettiin vuonna 1841, ja se oli yksi ensimmäisistä eurooppalaisten asuttamista alueista.


title: New Plymouth

text: Kaupungin ja sitä ympäröivän vauraan maaseudun talous perustuu erityisesti maitoteollisuuteen. Maanviljelyn ohella seudun muita merkittäviä aloja ovat koneteollisuus, kasvitarhanviljely ja matkailu. New Plymouthissa on myös energia- ja öljynjalostusalan yrityksiä läheisellä merialueella sijaitsevien Mauin kaasukenttien sekä Moturoan lähiöstä 1865 löydetyn öljyn ansiosta.


title: New Plymouth

text: New Plymouthissa on yksi Pohjoissaaren suurimmista vuorista, Mount Taranaki.


title: Peretolan lentoasema

text: Peretolan lentoasema tai Firenzen lentoasema (italiaksi "Aeroporto di Firenze Vespucci") on Firenzen kansainvälinen lentoasema. Se on Pisan Galileo Galilein lentoaseman ohella toinen Toscanan päälentoasema. Peretola on suhteellisen pieni lentoasema; siellä on ainoastaan yksi kiitotie.


title: Niskavuoren nuori emäntä (vuoden 1987 elokuva)

text: Niskavuoren nuori emäntä on suomalainen televisioelokuva vuodelta 1987. Se perustuu Hella Wuolijoen saman nimiseen näytelmään. Puolitoistatuntisen elokuvan on ohjannut Kalle Pursiainen. Aiheesta valmistui vuonna 1946 elokuva "Loviisa – Niskavuoren nuori emäntä" Valentin Vaalan ohjaamana. Juoni on sama, mutta Pursiaisen elokuvassa tapahtumat alkavat hieman myöhäisemmästä vaiheesta. Elokuvan teossa on avustanut Näytelmäseura Lyhty.


text: Samaan aikaan Niskavuoren emännän kanssa valmistui myös televisioelokuva "Niskavuoren Heta". Molemmilla on sama tekijäkaarti, joten ne muodostavat eheän kokonaisuuden hämäläisen suurtilan ja sen ihmisten vaiheista 1800-luvun lopulta 1920-luvulle. Elokuvat käsittävät viisiosaisen Niskavuori-sarjan kronologisesti kaksi ensimmäistä osaa. Wuolijoki julkaisi Niskavuoren Heta -näytelmän vuonna 1950, joten sen tapahtumiin ei vuoden 1946 Loviisa-elokuvassa olisi voitukaan rakentaa samanlaista siltaa kuin Pursiaisen elokuvassa on tehty.


text: Maalaissaagan kolmannesta ja neljännestä osasta valmistui elokuva "Niskavuori" vuonna 1984 Matti Kassilan ohjaamana. Pursiainen ohjasi sarjan viimeisestä osasta televisionäytelmän "Entäs nyt, Niskavuori?" niin ikään 1987, joten koko Niskavuori-sarja sai jonkinlaisen elokuvallisen uudelleentulkinnan 1980-luvulla.


title: Jurva Point

text: Jurva Point on Biscoesaariin kuuluvan Renaudinsaaren pienen niemen kaakkoiskärki lähellä Etelämannerta. Se nimettiin 1959 merijäätutkimuksen uranuurtajan, suomalaisen merentutkijan Risto Jurvan mukaan.


title: World Boxing Organization

text: World Boxing Organization (WBO) on ammattilaisnyrkkeilyjärjestö, joka järjestää nyrkkeilyn maailmanmestaruusotteluita. Voittoa tavoittelematon järjestö on perustettu 1988, ja sen päämaja sijaitsee San Juanissa Puerto Ricossa. WBO on yksi neljästä suuresta maailmanlaajuisesta ammattilaisnyrkkeilyjärjestöstä.


title: World Boxing Organization

text: WBO:n perustivat joukko puertoricolaisia ja Dominikaanisen tasavallan liikemiehiä, jotka erosivat World Boxing Associationista vuoden 1988 liittokokouksessa. Uuden nyrkkeilyjärjestön tärkeimmäksi tavoitteeksi kirjattiin turvallisen ja sääntöjä noudattavan nyrkkeilyharrastuksen maailmanlaajuinen tukeminen. WBO on onnistunut saavuttamaan aseman maailman suurien nyrkkeilyjärjestöjen joukossa. Järjestön puheenjohtajana on toiminut vuodesta 2006 Francisco Varcarcel.


title: World Boxing Organization

text: Vuonna 2001 huomattiin, että WBO piti listoillaan jo edesmennyttä ylemmän keskisarjan nyrkkeilijää Darrin Morrista. Ylläpitäjät olivat päivittäneet listan kahdesti Morrisin kuoleman jälkeen, mutta saivat kuulla virheestään vasta median puututtua asiaan.


title: World Boxing Organization

text: WBO:n tunnustamia mestareita ovat olleet:


title: Gini (täsmennyssivu)

text: Gini tarkoittaa seuraavia asioita:


title: Jimmy Nail

text: Jimmy Nail (oik. James Michael Aloysius Bradford, s. 16. maaliskuuta 1954 Newcastle upon Tyne) on englantilainen näyttelijä ja laulaja. Jimmy Nail tunnetaan parhaiten Suomessa roolistaan Leonard ”Oz” Osbornena sarjassa "Näkemiin vaan, muru!". Hän on esiintynyt monissa elokuvissa ja televisiosarjoissa ja julkaissut myös useita levyjä.


title: Jimmy Nail

text: Jimmy Nailin isä Jimmy Bradford oli ammattijalkapalloilija, joka pelasi Huddersfield Townissa.


title: Kamerunin lippu

text: Kamerunin lippu on Kamerunin kansallistunnus vaakunan ja kansallislaulun ohella. Se otettiin käyttöön 20. toukokuuta 1975 ja sen mittasuhteet ovat 2:3. Maa otti toisena länsiafrikkalaisena valtiona lippuunsa panafrikkalaiset värit Ghanan jälkeen. Ensimmäisen maailmansodan jälkeen Iso-Britannia ja Ranska jakoivat tämän entisen Saksan siirtomaan. Vihreä-puna-keltainen lippu nousi ensimmäinen kerran salkoon vuonna 1957. Kun Britannian siirtomaa, Etelä-Kamerun ja Ranskan Kamerun yhdistyivät vuonna 1961, lisättiin lipun vasempaan yläkulmaan kaksi keltaista tähteä. Hallituksen vaihtuminen maassa vuonna 1972 johti toisen tähden poistamiseen ja jäljelle jääneen sijoittamiseen punaisen kentän keskelle symboloimaan pohjoisen ja etelän yhtenäisyyttä. Vihreä edustaa kasvillisuutta ja toivoa ja keltainen taas aurinkoa, maaperää ja vaurautta.


title: Vittring

text: Vittring on ruotsalaisen Magnus Ugglan neljäs albumi vuodelta 1978.


title: Vittring

text: Levy-yhtiö CBS julkaisi albumin syyskuussa 1978. Levyn kappaleista menestyksiksi nousivat nimikappale "Vittring" ja "Jag vill inte gå hit". Albumin kappaleista kaksi on covereita: "Stjärn...r" on alun perin Rolling Stonesin "Star Star" ja "Å, han kysste mej" on alun perin The Crystalsin "Then he kissed me".


title: Vittring

text: Levyn kannen kuvan on ottanut Ugglan veli Gabriel Uggla.


title: Vittring

text: Kappaleet ovat Ugglan käsialaa, ellei toisin mainita.


title: Kaukola (Kotka)

text: Kaukola on Kotkan kaupunginosa, joka sijaitsee kaupungin länsiosassa Kymijoen Koivukoskenhaaran länsipuolella. Kaukola on suurimmaksi osaksi omakotitaloaluetta, mutta kaupunginosan alueella on myös useita rivitaloja ja kerrostalo. Kaukola kuului Kymin kuntaan vuoteen 1976 saakka.


title: Kaukola (Kotka)

text: Asemakaavassa Kaukolaan kuuluu myös Katajasuon asuinalue. Kaukola–Pihkoon tilastoalueen asukasluvussa on mukana myös Pihkoon kylän alue.


title: Kirsti Manninen

text: Kirsti Marjatta Manninen (o.s. Aukia, s. 22. lokakuuta 1952 Seinäjoki) on suomalainen kirjailija ja käsikirjoittaja, joka on julkaissut toistasataa teosta omalla nimellään ja kirjailijanimellä Enni Mustonen. Mannisen laajaan tuotantoon kuuluu lastenkirjoja, historiikkeja, näytelmiä, televisiokäsikirjoituksia, historiallisia romaaneja, naisviihdettä, dekkareita ja kirjallisuudentutkimuksia.


title: Kirsti Manninen

text: Manninen opiskeli Helsingin yliopistossa kotimaista kirjallisuutta, Suomen historiaa, suomen kieltä, kasvatusoppia ja tiedotusoppia. Hän väitteli filosofian tohtoriksi vuonna 1987 Ylioppilaslehden pakinoista ("Ollista Bisquitiin – Ylioppilaslehden pakinat 1913–1968").


title: Kirsti Manninen

text: Mannisen tunnetuin teos on Pirkko Kanervan kuvittama "Tivolimäellä tavataan", josta tehtiin animaatiosarja vuonna 1989.


title: Kirsti Manninen

text: Vuonna 2006 Manninen sai yhdessä Jussi Kaakisen ja Juha Kuisman kanssa Suomen tietokirjailijat ry:n Tietopöllö-palkinnon teoksesta "Suomen lasten historia". Vuonna 2009 hänelle myönnetiin Kaarina Helakisa -palkinto.


title: Kirsti Manninen

text: Kirsti Mannisen isä on kirjailija Pekka Aukia ja tytär kirjailija Katri Manninen. Pojat Kusti ja Jaakko ovat muusikoita.


title: Kirsti Manninen

text: Manninen asuu Mäntsälän Jokelanseudulla ja on kirjoittanut paikkakunnan historiasta. Hän sai törkeästä veropetoksesta ja kirjanpitorikoksesta kuuden kuukauden ehdollisen vankeusrangaistuksen maaliskuussa 2017.


title: Helena Kallio

text: Helena Katariina Kallio (s. 13. maaliskuuta 1969 Turku) on suomalainen kirjailija ja näyttelijä. Hän on työskennellyt myös ohjaajana, käsikirjoittajana ja teatterintutkijana. Kallio on julkaissut novelleja, runoja, artikkeleita sekä dramatisoinut näytelmiä. Hänen esikoisromaaninsa "Ennen kuin sielu puutuu" ilmestyi 2006.


title: Helena Kallio

text: Kallio voitti Gummeruksen ja Nuoren Voiman Liiton novellikilpailun 2002 novellillaan "04.02". Lisäksi hän on sai 2004 kunniamaininnan Solveig von Schoultz -kilpailussa ruotsinkielisellä runosarjalla "Sisyfos" ja oli ehdokkaana 2006 Helsingin Sanomien kirjallisuuspalkinnon saajaksi.


title: Tommi Melender

text: Tommi Melender (s. 2. helmikuuta 1968 Espoo) on suomalainen kirjailija, runoilija ja toimittaja.


title: Tommi Melender

text: Melenderin romaani "Ranskalainen ystävä" oli vuoden 2009 Finlandia-palkintoehdokas. Esseekokoelma "Kuka nauttii eniten" oli Runeberg-palkintoehdokas 2010.


title: Tommi Melender

text: Melender on koulutukseltaan yhteiskuntatieteiden maisteri Jyväskylän yliopistosta pääaineenaan valtio-oppi.


title: Tommi Melender

text: Melender julkaisi ensimmäisen runokokoelmansa "Tässäoloa tai unta" vuonna 1989. Häneltä ovat ilmestyneet myös kokoelmat "Maanosa minussa" (2003) ja "Metallisiivet selässä" (2004). Melenderin esikoisromaani "Kunnian mies" ilmestyi vuonna 2007. Toinen romaani "Ranskalainen ystävä" ilmestyi vuonna 2009 ja oli Finlandia-palkintoehdokas. "Lohtu" ilmestyi vuonna 2011 ja "Kylmä sota" 2014.


title: Tommi Melender

text: Melenderin ensimmäinen esseekokoelma "Kuka nauttii eniten" ilmestyi vuonna 2010 ja oli Runeberg-palkintoehdokkaana. Vuonna 2012 häneltä ilmestyi Timo Hännikäisen kanssa teos "Liberalismin petos". Kaunokirjallisuutta käsittelevä esseekokoelma "Yhden hengen orgiat" ilmestyi vuonna 2013 ja esseekokoelma "Onnellisuudesta" vuonna 2016.


title: Tommi Melender

text: Melenderin tuotannossa on vahvoja vaikutteita ranskalaisesta kirjallisuudesta. Hän käsittelee aikansa ilmiöitä uteliaana mutta etäältä, välillä satiirisin keinoin.


title: Tommi Melender

text: Melender asuu Vantaalla.


title: Identtinen yhtälö

text: Matematiikassa identtinen yhtälö tarkoittaa yhtälöä, joka on kaikista parametrin arvoistaan riippumatta tosi. Esimerkiksi yhtälö formula_1 on voimassa kaikilla reaaliluvuilla formula_2, joten kyseinen yhtälö on identtinen.


title: William Brewster

text: William Brewster (5. heinäkuuta 1851 – 11. heinäkuuta 1919) oli yhdysvaltalainen lintutieteilijä.


title: William Brewster

text: Brewster toimi Harvardin yliopiston vertailevan eläintieteen museon vapaaehtoisena konservaattorina (linnut) vuosina 1886–1900. Hän oli American Ornithologists' Unionin perustajia Elliott Couesin ja Joel Asaph Allenin kanssa 1883.


title: William Brewster

text: Brewster kuvaili ja nimesi muun muassa nokisorsan ("Anas rubripes").


title: Erkki Hartikainen

text: Erkki Juhani Hartikainen (s. 24. kesäkuuta 1942) on Suomen ateistiyhdistyksen puheenjohtaja vuodesta 1985. Hartikainen on toiminut Vapaa-ajattelijain liiton pääsihteerinä vuosina 1975–1986 sekä puheenjohtajana 1999–2005.


title: Erkki Hartikainen

text: Hartikaisen tavoitteena oli saada Suomen kouluihin oma oppiaine uskonnottomille. Hartikainen teki vuonna 1978 kantelun Yhdistyneitten Kansakuntien ihmisoikeuskomitealle uskontojen historian ja siveysopin peruskoulun opetussuunnitelmasta Suomessa. Kantelu ratkesi 1981 ja Suomeen tuli elämänkatsomustieto kouluihin oppiaineeksi.


title: Erkki Hartikainen

text: Hartikainen toimi Vapaa-ajattelijain liitossa 40 vuoden ajan. Hän oli "Vapaa ajattelija" -lehden vastaava päätoimittaja useita jaksoja vuodesta 1969. Vuosina 1982–1983 hän oli virkavapaalla ja toimi liiton päätoimisena pääsihteerinä tavoitteenaan saada Suomeen elämänkatsomustiedon opetus.


title: Erkki Hartikainen

text: Pakanakilta ry oli opiskelijoiden Helsingissä vuonna 1968 perustama yhdistys, joka toimi kootakseen uskonnottomia opiskelijoita yhteen. Radikaali ja aktiivinen yhdistys toimi vuoteen 1972 saakka. Hartikainen aikoi perustaa ylioppilaiden ateistiyhdistyksen, mutta liittyikin vapaa-ajattelijoihin ja hänet kutsuttiin Pakanakillan puheenjohtajaksi. 1970-luvulla yhdistyksen toiminta hiipui ja se päätettiin lakkauttaa.


title: Erkki Hartikainen

text: Hartikainen osallistui ateistisen liikkeen toimintaan kotimaisen toiminnan lisäksi ulkomaisen ateistisen kirjallisuuden keräämisen, ulkomaanvierailujen ja kirjeenvaihtoverkoston kautta. Hartikainen oli yhdessä Amerikan Ateistien johtajien kanssa maailman kolmannen ateistien kongressin pääjärjestäjänä. Kongressi pidettiin Helsingissä vuonna 1983.


title: Erkki Hartikainen

text: Hartikainen teki 1970-luvulla opetusministeriön rahoittaman tutkimuksen uskonnonvapaudesta Suomessa, johon kuului Suomen Gallupin tekemä kyselytutkimus ”Asennoituminen uskonnonvapauteen”. Vuosikymmenen lopulla hän laati tulosten perusteella vapaa-ajattelijoille opintoaineiston "Tieteellinen maailmankatsomus". Hartikaisen luonnoksen pohjalta hyväksyttiin liiton ensimmäinen kulttuuripoliittinen ohjelma vuonna 1978.


title: Erkki Hartikainen

text:
1970-luvun lopulla Hartikainen toimi peruskoulun matematiikan lehtorina, ja hän teki valituksen siitä kuinka hänet pakotetaan uskonnottomana ja Vapaa-ajattelijain liiton sihteerinä jatkuvasti virkansa vuoksi osallistumaan hartaustilaisuuksiin.
Valitettuaan kaikille mahdollisille valtion elimille hän teki eräiden muiden kanssa kantelun .


title: Erkki Hartikainen

text: 1980-luvulla Hartikainen toimitti uskonnottomien käyttöön elämänkatsomustiedon (silloisen uskontojen historian ja etiikan) oppiaineiston. WSOY ryhtyi vapaa-ajattelijain lukion elämänkatsomustiedon oppikirjojen kustantajaksi ja antoi kirjoittamista varten apurahan, mutta julkaisu peruutettiin. Nykyisin Hartikaisen toimittama elämänkatsomustiedon aineisto on saatavilla internetissä. Julkaisija on Suomen ateistiyhdistys. Aineiston esittelyssä todetaan, että se on suunniteltu uskonnottomien tarpeita varten ja että myös uskonnottomalle nuorelle on annettava eväät puolustaa omia käsityksiään.


title: Erkki Hartikainen

text: Suomen ateistiyhdistys on tehnyt oman ehdotuksen elämänkatsomustiedon opetussuunnitelmaksi. Hartikainen on arvostellut elämänkatsomustiedon opetussuunnitelmia muun muassa käsitteellisestä epäselvyydestä. Sana todellisuuskäsitys olisi hänen mukaansa parempi kuin sana maailmankatsomus. Käsitteessä 'maailmankuva' sana 'maailma' viittaa Hartikaisen mukaan maakeskisyyteen ja 'kuva' näköaistikeskeisyyteen. Hartikaisen mukaan oikea todellisuuskäsitys vastaa todellisuutta eli on oikea karkeistus todellisuudesta. 'Karkeistus' on fyysikko Kari Enqvistin tunnetuksi tekemä käsite, joka viittaa siihen, että ihminen käsittää todellisuuden usein vain likimääräisesti. Tämä korvaisi filosofi Ilkka Niiniluodon käyttämän käsitteen 'totuudenkaltaisuus'. Materialismin suomennos on Hartikaisella 'aineellinen todellisuuskäsitys'. Sanan 'tiede' vastine on Hartikaisen mukaan 'todellisuustutkimus' ja 'tieteellisen menetelmän' sijaan voidaan puhua 'kokemukseen perustuvasta menetelmästä'. Humanismin ongelmana on Hartikaisen mielestä ihmisen palvonta. Humanismin sijaan Hartikainen puhuu mieluummin posthumanismista, joka pyrkii arvioimaan uudelleen ihmisen asemaa luonnossa.


title: Erkki Hartikainen

text: Hartikainen oli loogista empirismiä edustaneen filosofi Pertti Lindforsin ystävä ja tukija. He suhtautuivat arvostelevasti akateemisen filosofian suuntauksiin ja puolustivat loogisen empirismin nykyaikaista muotoilua johdonmukaisena kokemustietona.


title: Erkki Hartikainen

text: Erkki Hartikainen on ollut Suomen ateistiyhdistyksen puheenjohtaja sen perustamisesta 1985 lähtien. Sääntöjensä mukaan yhdistys toimii ateistien aatteellisena, etu- ja oikeusturvajärjestönä. Yhdistys on kansainvälisen ateistijärjestön Atheist Alliance Internationalin jäsen.


title: Erkki Hartikainen

text: Yhdistyksen sääntöjen mukaan yhdistyksen tavoitteena on Suomen molempien valtiokirkkojen erottaminen valtiosta ja niiden julkisoikeudellisen aseman lakkauttaminen sekä tieteellisen maailmankatsomuksen levittäminen. Sääntöjen mukaan yhdistyksen pyrkimyksenä on valvoa ateistien ihmis- ja kansalaisoikeuksien loukkaamattomuutta, ajaa sellaisia lainsäädännöllisiä muutoksia, jotka turvaavat uskonnottomuuden ja ateismin vapauden sekä niiden kannattajien tasa-arvoisen kohtelun muihin kansalaisiin nähden. Säännöissä tavoitteena on myös edistää sekä ylläpitää uskonnottoman ja ateistisen kulttuurin kasvua ja kehitystä sekä harjoittaa tieteellistä ateismitutkimusta.


title: Erkki Hartikainen

text: Suomen ateistiyhdistys ilmoittaa vastustavansa Ruotsin mallin mukaista uskonnonopetusta. Ruotsin mallin mukainen uskonnonopetus on yhdistyksen mukaan käytännössä evankelis-luterilaista uskonnonopetusta joka on naamioitu. Yhdistyksen mielestä kaikki uskonnonopetus on poistettava valtion ylläpitämistä ja tukemista oppilaitoksista. Hartikaisen mukaan Suomen ateistiyhdistys perustettiin varajärjestöksi siltä varalta, että muut järjestöt luopuvat ateistien ihmisoikeuksien puolustamisesta. Hänen mukaansa yhdistys ei pyri hankkimaan uusia jäseniä, koska jäljet muissa järjestöissä pelottavat.


title: Erkki Hartikainen

text: Hartikainen pitää sanoja 'vapaa-ajattelija', 'humanisti' ja 'bright' sekaannuksia aiheuttavina peiteniminä. Ateismia ei voida Hartikaisen mielestä tehokkaasti edistää peitenimillä, vaan siitä on puhuttava ateismina tai vielä mieluummin jumalattomuutena. Uskonnottomien piilotteleminen peitenimien takana on hänestä ”imagofasismia”, ryhmän imagon nostamisen asettamista kaikkien muiden asioiden edelle. Jos jotain muuta sanaa halutaan käyttää, ateistit voivat kutsua itseään sivistyneiksi.


title: Erkki Hartikainen

text: Hartikaisen mielestä humanistiliike on vallannut vapaa-ajattelijaliikkeen eikä entistä Vapaa-ajattelijain liittoa enää ole, koska hänen mukaansa liitossa on vaihdettu säännöt, johto ja jäsenet. Enää ei oikeastaan ”vastusteta yhtään mitään, koska imago kärsii ja oikeastaan ei edes kannateta mitään, koska imago kärsii.” Hartikaisen mielestä humanismissa niputetaan yhteen poliittisia asioita, joilla ei ole tekemistä toistensa kanssa. Hartikaisen mielestä uudet vapaa-ajattelijatoimijat ovat kokemattomia ja tietämättömiä siitä, kuinka ateismia voitaisiin edistää. Hartikaisen mukaan on vaarana, että testamenttivaroista syntynyttä vapaa-ajattelijoiden varallisuutta ei enää käytetä ateismin tai ateistien ihmisoikeuksien edistämiseen. Hartikaisen mukaan Norjan humanistijärjestö hävitti maasta elämänkatsomustiedon opetuksen ja Suomen humanistiliitto on lähinnä vapaamielistä luterilaisuutta edustava ja ateismia vastustava järjestö.. Hartikaisen mielestä fundamentalistisen uskonnollisuuden ja ateistien väliin sijoittuva humanistiliike on ollut kaikkialla kunnollisen ateistiliikkeen syntymisen este.


title: Erkki Hartikainen

text: Hartikainen on valmistunut filosofian maisteriksi Helsingin yliopistossa vuonna 1967 pääaineinaan matematiikka, teoreettinen filosofia ja tietojenkäsittelytiede. Hartikainen on toiminut matematiikan, fysiikan ja kemian opettajana kouluissa sekä 1989–2005 tietotekniikan opettajana Vantaan aikuisopistossa. Vuosina 1994–1998 hän oli tilastosuunnittelijana Vantaan kaupungin Tilastossa ja tutkimuksessa. Erkki Hartikainen on naimisissa ja hänellä on yksi tytär. Hartikainen on ollut Suomen sosialidemokraattisen puolueen jäsen vuodesta 1973.


title: Kapaneus

text: Kapaneus oli kreikkalaisessa mytologiassa Hipponooksen ja Astynomen poika. Hänellä oli puolisonsa Euadnen kanssa poika Sthenelos. Kapaneus oli yksi seitsemästä Thebaa vastaan nousseesta sotapäälliköstä.


title: Kapaneus

text: Kapaneus oli tarun mukaan suunnattoman vahva ja suurikokoinen ja vertaansa vailla soturina. Hänet tunnettiin myös röyhkeydestään. Theban piirityksen aikana hän seisoessaan Theban muurilla huusi, ettei itse Zeus voisi estää häntä hyökkäämästä kaupunkiin, josta suuttuneena Zeus iski Kapaneuksen vasamalla kuoliaaksi. Kapaneuksen ruumista tuhkattaessa tämän puoliso Euadne heittäytyy miehensä hautarovioon ja kuoli siten tämän mukana.


title: Kapaneus

text: Kapaneuksen tarinaa ovat kertoneet Aiskhylos tragediassa "Seitsemän Thebaa vastaan", Euripides tragedioissaan Turvananojat ja Foinikian naiset sekä roomalainen runoilija Statius.


title: Kapaneus

text: "Jumalaisessa näytelmässä" Dante näkee Kapaneuksen helvetin kolmannessa pyörössä. Muiden jumalanpilkkaajien tavoin Kapaneus on tuomittu olemaan polttavalla hiekalla, jossa heidän päällensä sataa hiljalleen tulta. Mutta päinvastoin kuin muut, Kapaneus ei torju tulta aivan kuin se ei häntä polttaisikaan. Danten tätä ihmetellessä Kapaneus kertoo olevansa sama mies niin kuolossa kuin elossakin uhmaten edelleen jumalaa.


title: Edward Donovan

text: Edward Donovan (1768, Cork, Irlanti – 1. helmikuuta 1837, Lontoo) oli irlantilaissyntyinen kirjailija, taiteilija, matkailija ja amatöörieläintieteilijä.


title: Edward Donovan

text: Donovan oli perustamassa "London Museum and Institute of Natural History" nimistä laitosta, jossa säilytettiin hänen laajaa luonnonhistoriallista kokoelmaansa. Kokoelma huutokaupattiin 1817.


title: Edward Donovan

text: Donovan julkaisi lukuisia kansantajuisia luonnonhistoriallisia teoksia. Linnuista hän kuvaili ja nimesi muun muassa amerikantukkasotkan ("Aythya collaris").


title: Vaasan vesitorni

text: Vaasan vesitorni on vuonna 1915 rakennettu Suomen vanhin vesitorni. Jugend-tyylinen punatiilinen rakennus tunnetaan Vaasan maamerkkinä. Se on 49 metriä korkea ja sen vesisäiliön tilavuus on 525 m³. Toisen maailmansodan aikana vesitorni palveli myös ilmatähystyspaikkana ja sen huipulle oli sijoitettu konekivääri ilmatorjuntaa varten. Vaasan vesitorni on vanhin vielä käytössä oleva vesitorni Suomessa.


title: Vaasan vesitorni

text: Vesitornin näköalatasanne oli avoinna yleisölle kesäisin ja alakerrassa oli kesäkahvila. Vuonna 2007 se oli suljettu kunnostuksen takia. Vuonna 2009 vesitorni suljettiin yleisöltä Euroopan unionin turvallisuussäädösten vuoksi. Vesitornissa ei ole hissiä, joten huipulle joutui nousemaan 228 askelmaa portaita pitkin. Tällä hetkellä torni on seinäkiipeilijöiden käytössä. Tiloissa toimii Vaasalainen kiipeilykerho High Sport Ry.


title: Sentinel Prime

text: Sentinel Prime on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1988 "The Transformers" -sarjakuvassa. Se kantoi pyhää transformereiden luojan elinvoimaa, Johtajuuden Matrixia, rinnassaan ennen Optimus Primea. Sentinel on esitetty nykyisissä jatkumoissa ylimielisenä ja Optimusta epäviisaampana hahmona.


title: Sentinel Prime

text: Sentinel Prime oli Optimus Primen edeltäjä, Autobottien johtajana, jonka Megatron tappoi Cybertronilla. Kuollessaan Sentinel antoi häntä pitävälle Optimukselle Matrixin. Tällöin Optimus Primesta tuli Matrixin kantaja ja Autobottien johtohahmo.


title: Sentinel Prime

text: "" -sarjakuvan alussa Megatron on juuri tappanut Sentinel Primen ja Autobottien vanhimmat valitsevat uudeksi Primeksi Optimus Primen. Sentinel Prime oli myös, kuten seuraajansakin, Matrixin kantaja.


title: Sentinel Prime

text: Täysin yhdysvaltalaisessa animaatiosarjassa "", Sentinel Prime on Cybertronin eliittivartijoiden nuori kuumapäinen jäsen. Hän käyttää aseinaan kilpeä, jolla pystyy tuottamaan myös voimakentän. Lisäksi Sentinel käyttää aseenaan peitsiä. Näiden yhdistelmästä hän muistuttaa keskiajan ritaria taistelunaamion kanssa.


title: Sentinel Prime

text: Sentinelillä on myös sarjassa yhteistä historiaa Optimus Primen kanssa, jonka kanssa hän koki monia seikkailuja Cybertonissa. Sentinel käyttäytyy ylimielisesti pitäen itseään korkeampi arvoisena, kuin Optimuksen ryhmän jäseniä. Huolimatta siitä, että Optimus on sotilasarvoltaan saman arvoinen. Sentinelillä on lisäksi taipumusta pelätä ihmisten kosketusta.


title: Sentinel Prime

text: Hahmon äänenä toimi Townsend Coleman, joka tunnetaan muun muassa Michelangelon ääniroolista 1980-, sekä 1990-luvulta "Turtles – mutanttikilpikonnat" -animaatiosarjasta.


title: Sentinel Prime

text:
Sentinel Prime on iäkäs autobotti, joka on itse jälkeläinen. Ja hallitsi Cybertronia heidän jälkeensä. Hän toimi monien nykyään tunnettujen Autobottien ja Decepticonien, mukaan lukien Optimuksen ja Megatronin, mentorina. Cybertronin sisällissodan viimeisinä päivinä Sentinel lähti illa etsimään planeettaa, jonka luonnonvaroja voisi käyttää Cybertronin korjaamiseen.
Elokuvassa "" Sam mainitsi Sentinel Primen nimen sekavissa puheissaan kesken astronomian luennon.
Elokuvassa "" Arkki oli tehnyt pakkolaskun Maan Kuuhun vuonna 1961 ja Sentinel oli vaipunut staasiin muun miehistön kuoltua. Kun astronautteja lähetettiin Apollo-avaruusohjelman aikana Kuuhun, he tutkivat Arkin hylkyä, mutta eivät löytäneet Sentineliä. Kun Optimus sai kuulla Arkista, hän lähti Ratchetin kanssa Kuuhun ja toivat Sentinelin sekä viisi pilaria mukanaan Maahan, jossa he herättivät Sentinelin Johtajuuden Matrixilla. Optimuksen antaessa myöhemmin hänelle Matrixin merkkinä johtajuudesta, Sentinel sanoi ettei tunne Maata niin hyvin kuin hän(Optimus), joten antoi Optimuksen jatkaa johtajana. Sentinel oli väittänyt NESTille ja Autoboteille, että pilareita oli tarkoitus käyttää avaamaan avaruussiltoja, joiden kautta voisi kuljettaa luonnonvaroja Cybertronille sen korjaamiseksi. Mutta Autobottien pysäytettyä Dreadien hyökkäys, Sentinel paljasti liittoutuneensa Megatronin kanssa ja käytti "kosmista ruostetta" ampuvaa tykkiään tappaakseen Ironhiden. Oikeasti hän aikoi käyttää pilareita tuodakseen Cybertronin Maan kiertoradalle, jotta ihmiset voisi orjuuttaa korjaamaan sitä. Chicagossa käydyssä taistelussa hän oli vähällä tappaa Optimuksen, mutta Megatron, joka ei suostunut Sentinelin palvelijaksi, esti sen ja ehdotti aselepoa, josta Optimus kieltäytyi. Autobottien tuhottua ohjauspilarin ja Optimuksen tapettua Megatronin, Sentinel yritti anoa Optimukselta armoa ja sanoi pettäneensä hänet vain Cybertronin pelastamiseksi. Optimus kuitenkin sanoi ettei Sentinel pettänyt häntä, vaan itsensä. Sen jälkeen hän tappoi Sentinelin Megatronin fuusiohaulikolla.


title: Sentinel Prime

text: Sentinel muuntautuu Rosenbauer Panther -lentokenttäpaloautoksi ja hänen äänenään on Leonard Nimoy.


title: Sentinel Prime

text: Elokuvassa "Transformers – Tuhon aikakausi" yhtiö nimeltä KSI piti hallussaan Chicagon taistelussa kuolleiden transformereiden jäännöksiä rakentaakseen itse omia. Jäännösten joukossa oli myös Sentinel Primen pää.


title: Sentinel Prime

text: Alinged-jatkumossa Sentinel Primen koko nimi on Sentinel Zeta Prime. Kirjassa "" hänet tunnettiin vain nimellä Sentinel Prime sekä videopelissä "" vain nimellä Zeta Prime.


title: Sentinel Prime

text: Kirjan "" mukaan Sentinel Zeta oli alun perin palkkasoturi, josta tuli myöhemmin Eliittivartioston jäsen. Hänet kuitenkin valittiin Cybertronin ensimmäiseksi johtajaksi 13 alkuperäisen Primen katoamisen, Predaconien sukupuuton sekä Quintessonien saapumisen jälkeen. Hänet uudelleennimettiin Sentinel Primeksi, mutta hän ei ollut yksi alkuperäisistä Primeista eikä edes Johtajuuden Matriisin valitsema. Nimi "Prime" ei merkinnyt muuta kuin hänen poliittista asemaansa.


title: Sentinel Prime

text: Sentinel kuitenkin johti cybertronilaiset voittoon taistelussa orjuuttajiksi paljastuneita Quintessoneja vastaan ja valvoi avaruussiltateknologian kehittymistä johtaen Cybertronin aikoinaan Kultakauteen. Quintessonien lähdöstä huolimatta Sentinelin hallintomenetelmä alkoi muuttua hieman samanlaiseksi kuin niillä. Tilanne oli pahimmillaan Kultakauden jälkeen alkaneella Ruostekaudella.


title: Sentinel Prime

text: Romaanissa "" Sentinel ja Suurneuvoston jäsenet olivat jakaneet Cybertronin väestön kasteihin, joista Sentinel itse tuki vain ylimpiä: tiedemiehiä, taiteilijoita ja hallitusta.


title: Sentinel Prime

text: Kaivostyöläisten alettua käymään gladiaattoritaisteluita, heistä ylimmäksi nousi yhden alkuperäisiin Primeihin kuuluneen mukaan itsensä nimennyt Megatronus, joka lyhensi nimensä Megatroniksi siirryttyään politiikkaan. Kun Megatronin nimessä terroristit olivat kaapanneet Sentinel Primen, Megatron kiisti väitteet. Mutta hän tunnusti Suurneuvostolle näkevänsä väkivallan kasteja tehokkaampana tapana hallita. Megatronin ystävä, arkistovirkailija Orion Pax, kuitenkin ehdotti sopuisampaa ja tasa-arvoisempaa hallintatapaa kuin Sentinelin ja Megatronin menetelmät. Suurneuvosto muutti Orionin nimen Optimus Primeksi ja julisti tämän Sentinelin seuraajaksi. Kateellisena Megatron tappoi Sentinel Primen ja kannattajiensa Decepticonien kanssa julisti sodan Optimus Primen Autobotteja vastaan. Ennen kuolemaansa Sentinel oli sanonut Optimukselle uskovansa Suurneuvoston tehneen oikein nimittäessään tämän uudeksi Primeksi.


title: Sentinel Prime

text: Videopelissä "" Zeta Prime esiintyi Autobottien johtajana, joka piti hallussaan myös avainta Cybertronin ytimeen. Kun Megatron sai avaimen itselleen, ilmenikin, että se ei ollutkaan itse avain, vaan laite joka aktivoi todellisen avaimen, Omega Supremen. Zeta joutui tämän jälkeen vangiksi Decepticonien pääkaupunkiin, Kaoniin. Autobotit Optimus, Bumblebee ja Sideswipe yrittivät pelastaa hänet sieltä, mutta oli jo liian myöhäistä. Soundwave oli tyhjentänyt kaiken energian Zetan kipinästä. Optimus vei Zetan ruumiin Suurneuvostolle ja hänestä tuli uusi Prime.


title: Sentinel Prime

text: Zeta Prime on saatavilla moninpeliin pelihahmoksi toisen lisäsisällön kautta. Toisin kuin kampanjan tarinassa, Zeta käyttääkin aseena energonkaksoiskirvestä kampanjan tarinassa nähdyn sauvansa sijasta.


title: Sentinel Prime

text: Zeta Primen äänenä "War for Cybertronissa" on Troy Baker.


title: Kullimaa

text: Kullimaa voi tarkoittaa seuraavia maantieteellisiä paikkoja:


title: Imaginos

text: Imaginos on Blue Öyster Cult -yhtyeen 11. studioalbumi ja se julkaistiin vuonna 1988. Albumi jäi yhtyeen viimeiseksi studioalbumiksi Columbia Recordsilla, jolla se oli ollut ensilevystään lähtien.


title: Imaginos

text: Albumi pohjautuu yhtyeen managerin ja sanoittajan Sandy Pearlmanin 1960-luvulla kirjoittamaan, tieteishenkiseen "The Soft Doctrines of Imaginos" -runokokoelmaan. Albumi alkoi alun perin vuonna 1981 rumpali Albert Bouchardin sooloprojektina, mutta levy-yhtiön painostuksesta se julkaistiin Blue Öyster Cultin nimellä vuonna 1988. Albumilla soittaa paljon vierailevia muusikoita. Musiikillisesti albumi edustaa raskaampaa suuntausta parin kevyemmän studioalbumin jälkeen. Se ei menestynyt kovinkaan hyvin positiivisista arvosteluista huolimatta ja se jäi yhtyeen viimeiseksi studioalbumiksi kymmeneen vuoteen.


title: Imaginos

text:
Sandy Pearlmanin mukaan Imaginos on "tulkinta historiasta, selitys maailmansodan syttymiselle ja sen okkultistisille alkuperille".
Pearlman on ottanut tarinaan käsitteitä mytologiasta, sosiologiasta, alkemiasta, tieteistä ja okkultismista. Tarina mainitsee historiallisia tosiasioita ja hahmoja sekä viittaa antiikin sivilisaatioihin, salaliittoteorioihin ja historian manipulointiin.


title: Imaginos

text:
Tarinan keskiössä on Les Invisibles-niminen, mitä ilmeisimmin ulkoavaruuden muukalaisista koostuva ryhmä,
jota Väli-Amerikan alkuasukkaat olivat palvoneet jo 1500-luvulta lähtien. Imaginos-niminen, yliluonnollisia voimia omaava lapsi syntyy 1800-luvun alussa ja Les Invisibles -ryhmä ottaa hänet tarkkailuunsa. Imaginosin elämää ja toimia seurataan aina vuoteen 1914 asti, jolloin ensimmäinen maailmansota syttyy hänen tekojensa seurauksena. Tapahtumien paikkoina ovat Eurooppa ja Väli-Amerikka.


title: Imaginos

text: Yhtyeen nimi Blue Öyster Cult tulee "Imaginos"-saagasta. Tarinassa kyseinen kultti koostui Les Invisibles -ryhmän seuraajista ja ulkoavaruudesta tulleista muukalaisista, jotka ottavat Imaginosin suojelukseensa tämän jouduttua merionnettomuuteen. Lopullisella albumilla kappalejärjestys poikkeaa tarinan kulusta, mutta Pearlmanin kirjoittamat kansitekstit selventävät kertomusta.


title: Imaginos

text: Kun yhtye perustettiin 1960-luvun loppupuolella Pearlman ehdotti yhtyeelle jo tuolloin "Imaginos"-konseptialbumin tekoa. Yhtye suhtautui nihkeästi ajatukseen, lukuun ottamatta rumpali Albert Bouchardia, joka alkoi kirjoittaa teemaan liittyviä kappaleita. Bouchard demosi kappaleita pitkin 1970-lukua, mutta muu yhtye ei edelleenkään innostunut projektista. Mm. vuoden 1974 "Secret Treaties"-albumin "Astronomy" ja "The Subhuman" liittyivät suoraan konseptiin ja julkaistiin myöhemmin lopullisella "Imaginos"-albumillakin (tosin jälkimmäinen nimellä "Blue Oyster Cult").


title: Imaginos

text: Albert Bouchardin saatua potkut yhtyeestä vuonna 1981 hän alkoi toteuttaa "Imaginos"ta yhdessä Pearlmanin kanssa sooloprojektina. Tarkoitus oli jakaa konsepti 3-osaiseen trilogiaan ja alkuperäinen "Imaginos" sisälsikin yli 90 minuuttia musiikkia. Bouchard itse soitti kitaraa ja hoiti päävokaalit. Mukana oli useita studiomuusikoita ja myös BÖC:n Allen Lanier, Joe Bouchard ja Donald Roeser vierailivat sessioissa. Levy-yhtiö Columbia oli alun perin innostunut projektista, mutta ei kuitenkaan ollut tyytyväinen lopputulokseen ja varsinkaan Bouchardin vokaaleihin. Hän nauhoitti vokaalit uudelleen laulajien Joey Cerisanon sekä Jon Rogersin (josta tuli myöhemmin BÖC:n basisti) kanssa. CBS ei kuitenkaan edelleen halunnut julkaista albumia Bouchardin sooloprojektina ja hyllytti sen vuonna 1984. Rahoituksen puutteen vuoksi projekti meni jäihin pariksi vuodeksi.


title: Imaginos

text: Vuonna 1986 Blue Öyster Cult oli hajoamispisteessä kahden heikosti menestyneen studioalbumin ja miehistönvaihdosten johdosta. Epätoivoisena Pearlman herätti "Imaginos"-projektin henkiin tekemällä sopimuksen CBS:n kanssa, että albumi julkaistaisiin Blue Öyster Cultin nimissä. Yhtyeen hajottua vuoden 1986 lopulla hetkellisesti Albert Bouchard toivoi, että alkuperäinen kokoonpano (Bouchard, Joe Bouchard, Roeser, Lanier ja Eric Bloom) palaisi yhteen, viimeistelisi albumin ja tekisi sen pohjalta kiertueen. Muu yhtye kuitenkin kokoontui uudelleen vuonna 1987 kokoonpanolla Bloom, Roeser, Lanier sekä uusina jäseninä basisti Jon Rogers ja rumpali Ron Riddle. Tämän jälkeen Albert Bouchard hylkäsi projektin. Pearlman kuitenkin jatkoi albumin työstämistä nauhoittamalla Roeserin ja Bloomin uudet vokaalit useisiin kappaleisiin ja tekemällä päällekäisnauhoituksia Albert Bouchardin koostamaan materiaaliin. Pienen budjetin vuoksi materiaalia myös karsittiin ja albumi julkaistiin normaalina yhden lp-n versiona. Sopimuksellisten vaikeuksien vuoksi Bouchard oli syrjäytetty albumin viimeistelystä, mutta toivoi saavansa asianmukaisen korvauksen ja krediitit työstään. Näin ei kuitenkaan tapahtunut ja myöhemmin Bouchard haastoi yhtyeen, levy-yhtiön ja Pearlmanin oikeuteen. Asia soviteltiin oikeudessa, mutta Bouchardin ja yhtyeen/Pearlmanin välit olivat viileät pitkään ja lopullinen "Imaginos" on edelleen toteuttamatta.


title: Imaginos

text: Bouchardin alkuperäisiä, vuosien 1982–1984 "Imaginos"-miksauksia on julkaistu myöhemmin internetissä vapaasti ladattavina tiedostoina.


title: Imaginos

text: Musiikillisesti albumi edustaa pääosin raskaampaa suuntausta verrattuna pariin aiempaan Blue Öyster Cultin studioalbumiin, unohtamatta kuitenkaan 1980-luvun kaupallisempaa soundia. Koska albumi oli alun perin rumpali Albert Bouchardin sooloprojekti, on mukana lukuisa määrä studiomuusikoita ja vierailijoita, tunnetuimpina kitaristit Robbie Krieger ja Joe Satriani sekä vokalisti Joey Cerisano. BÖC:n alkuperäisen ja tunnetuimman kokoonpanon jäsenet (Bloom, Roeser, Lanier, Bouchard ja Bouchard) ovat mukana albumilla, vaikkakaan eivät niin suuressa osassa kuin krediitit antavat ymmärtää. Kappaleet ovat pääosin Pearlmanin ja Bouchardin säveltämiä.


title: Imaginos

text: Albumin avaa raskas ja keskitempoinen "I Am the One You Warned Me Of" jonka Bloom laulaa yhdessä Jon Rogersin kanssa. Rogersista tuli albumin julkaisun aikoihin BÖC:n basisti. Samaa linjaa jatkaa myös Roeserin laulama "Les Invisibles".


title: Imaginos

text: "In The Presence of Another World" on hieman tunnelmallisempi sisältäen kuitenkin raskaampaa kitarointiakin. "Del Rio's Song" edustaa tyypillisempää 1980-luvun kaupallista hard rockia, jota esiintyi mm. BÖC:n edellisellä "Club Ninja"-albumilla.


title: Imaginos

text: Albumin kenties tunnetuimpia kappaleita on Joey Cerisanon vokalisoima synkkätunnelmainen ja raskassävyinen "The Siege and Investiture of Baron von Frankenstein's Castle at Weisseria". Kappaleen kitarasoolon soittaa Joe Satriani.


title: Imaginos

text: "Astronomy" on 1980-luvulle päivitetty versio yhtyeen vuoden 1974 klassikosta ja sen laulaa Roeser, kuten myös sitä seuraavan "Magna of Illusion"-kappaleen, joka jatkaa 1980-luvun kaupallisempaa linjaa. Kappale sisältää konseptiin liittyvää dialogia.


title: Imaginos

text: "Blue Öyster Cult" on albumin toinen uudelleenpäivitys vuoden 1974 "The Subhuman" -kappaleesta. Se sisältää Albert Bouchardin ainoan päävokaalin (yhdessä Roeserin kanssa) albumilla.


title: Imaginos

text: Albumin päättää Jon Rogersin laulama nimikappale, kevyempää linjaa ja puhallinefektejä käyttävä "Imaginos".


title: Imaginos

text: "Imaginos" julkaistiin lopulta heinäkuussa 1988. Kansikuvana oli mustanharmaa, synkkä kuva vanhasta kartanosta (Cliff House, Ocean Beach, Kalifornia) meren rannalla. Krediitit antavat ymmärtää yhtyeen alkuperäisen kokoonpanon soittavan ja olevan päämuusikoita albumilla, vaikkakaan he eivät yhdessä ja kaikilla kappaleilla soita. Muita muusikoita on myös kreditoitu, mutta tiettävästi kuitenkin osa soittajista puuttuu. Sandy Pearlman on kreditoitu albumin tuottajana ja Albert Bouchard on saanut apulais-tuottajan krediitin. Singlenä (ja Euroopassa videonakin) julkaistiin "Astronomy", jonka radio edit-miksauksessa kirjailija Stephen King lukee intron. 12"-tuuman versio sisälsi muitakin miksauksia kappaleesta. Kappale sai jonkin verran soittoaikaa radiossa ja nousi sijalle 12. Billboardin Mainstream Rock -listalla.


title: Imaginos

text:
Huolimatta pääosin positiivisista arvosteluista (mm. suomalainen Suosikki-lehti julisti albumin "Kuukauden albumiksi"), ei albumi menestynyt kaupallisesti eikä listoillakaan. Yhtyeen ja Pearlmanin mukaan Columbia ei juurikaan promotoinut albumia ja listasijoitukseksi Yhdysvalloissa jäi vaatimaton 122. Albumin jälkeisen kiertueen aikana Columbia-yhtiö, joka oli nuihin aikoihin myyty Sony Musicille, purki yhtyeen lähes 20-vuotisen sopimuksen huonojen myyntilukujen vuoksi. Tämän jälkeen meni kymmenen vuotta, ennen kuin yhtye julkaisi seuraavan varsinaisen studioalbumin.
Yhtyeen jäsenet:Sessio-muusikot:"Guitar Orchestra of the State of Imaginos":


title: Ritva Jalonen

text: Ritva Anneli Jalonen (oik. "Roine", s. 11. maaliskuuta 1958, Hanko) on suomalainen näyttelijä. Jalonen on näytellyt Tampereen teatterissa valmistumisestaan saakka eli vuodesta 1981. Hän on naimisissa näyttelijä-teatterinjohtaja Esko Roineen kanssa. Jalosella on vuonna 1983 syntynyt Jami-poika. Tunnetuimmat roolinsa Jalonen on tehnyt Kummeli-ryhmän useissa tv-sarjoissa ja elokuvissa sekä tv-sarjassa "Sisko ja sen veli".


title: Marjukka Halttunen

text: Hilkka Marjukka Halttunen (oik. Halttunen-Autiovuori, s. 12. marraskuuta 1942 Helsinki) on suomalainen näyttelijä.


title: Marjukka Halttunen

text: Halttunen toimi Suomen Kansallisteatterin näyttelijänä vuodesta 1973 jääden eläkkeelle vuonna 2009. Ennen Kansallisteatteria hän oli kiinnitettynä näyttelijänä Oulun kaupunginteatterissa ja Tampereen Työväen Teatterissa.


title: Marjukka Halttunen

text: Halttunen on näyttelijäpariskunta Kaarlo Halttusen ja Hilkka Helinän tytär. Hänen sisarensa on käsikirjoittaja Elina Halttunen. Hän oli naimisissa näyttelijä-teatterinjohtaja Esko Roineen kanssa vuosina 1966–1976. Tästä liitosta on kaksi lasta, Sami ja Susanna Roine, joista jälkimmäinen on myös näyttelijä. Marjukka avioitui näyttelijä Pekka Autiovuoren kanssa vuonna 1987.


title: Jon Hiseman

text: Jon Hiseman opiskeli lapsena pianon ja viulun soittoa, mutta hän päätyi jo varhaisessa teini-iässä lyömäsoittimiin. Hänen ensimmäiset esiintymisensä olivat patarumpalina (timpani) pienessä orkesterissa ja jazz-triossa pianisti Dave Greensladen ja basisti Tony Reevesin kanssa, joista myöhemmin tuli Colosseum-yhtyeen alkuperäisiä jäseniä. 18-vuotiaana hän soitti puoliammattilaisena Lontoossa rhythm & blues -yhtyeissä ja modernin jazzin yhtyeissä. Vuonna 1964 hän tapasi tulevan vaimonsa Barbara Thompsonin. Jon Hiseman oli ottanut kutsumanimekseen John erottuakseen isästään, mutta ensimmäisessä lehtiartikkelissa hänen nimensä oli kirjoitettu virheellisesti Jon ja virhe on saanut jatkua siitä asti.


title: Jon Hiseman

text:
Vuonna 1966 Jon Hiseman ryhtyi ammattilaiseksi korvatessaan Ginger Bakerin Graham Bond Organisation -yhtyeessä.
Tämän jälkeen hän soitti lyhyen aikaa Georgie Famen yhtyeessä ja John Mayall & the Bluesbreakers -yhtyeessä, joka levytti vuonna 1968 "Bare Wires" -albumin.


title: Jon Hiseman

text: Vuonna 1968 hän perusti jazz-rockin pioneeriyhtye Colosseumin yhdessä tenorisaksofonisti Dick Heckstall-Smithin ja basisti Tony Reevesin kanssa. Mukaan tulivat myös Dave Greenslade ja James Litherland. Myöhemmin James Litherlandin korvasi Clem Clempson ja Tony Reevesin Mark Clarke. Mukaan kutsuttiin myös Chris Farlowe. Tässä kokoonpanossa Colosseum hajosi loppuvuonna 1971.


title: Jon Hiseman

text:
Vuonna 1972 Hiseman perusti Tempest-yhtyeen, johon mukaan tuli Colosseumista Mark Clarke.
Vuonna 1975 Hiseman perusti Colosseum II -yhtyeen, jossa olivat mukana muun muassa kosketinsoittaja Don Airey ja kitaristi-laulaja Gary Moore.


title: Jon Hiseman

text: Vuonna 1977 Jon Hiseman tapasi Andrew Lloyd Webberin, jonka kanssa Colosseum II teki vuonna 1978 "Variations"-albumin, joka nousi albumilistoilla toiseksi. Hän soitti sen jälkeen myös Andrew Lloyd Webberin musikaaleissa (mm. "Cats") ja levytti TV-musiikkia.


title: Jon Hiseman

text: Jon Hiseman on soittanut myös monissa jazz-yhtyeissä. Hän oli myös vuonna 1974 perustamassa vaimonsa saksofonisti Barbara Thompsonin kanssa United Jazz and Rock Ensemblea, "bändijohtajien bändiä", joka toimi vuoteen 2002. Jon Hiseman esiintyi Suomessa Pori Jazzfestivaaleilla URJE:n kanssa 16.-17.1993. Vaimonsa Paraphernalia-yhtyeessä hän soitti vuodesta 1979.


title: Jon Hiseman

text: Vuodesta 1983 Jon Hisemanilla oli kotonaan Lontoon Suttonissa Temple Music Studio, jossa hän harjoitti ääniteknikkoammattiaan.


title: Jon Hiseman

text: Vuonna 1986 Jon Hiseman julkaisi rumpusoololevyn "About Time Too!". Hän on legandaarisesti eräässä haastattelussa nimennyt maailman kolme parasta rumpalia seuraavasti: Elvin Jones, Elvin Jones, Elvin Jones.


title: Jon Hiseman

text: Vuonna 1994 hän kokosi Colosseum-yhtyeen uudelleen samassa kokoonpanossa, jossa se hajosi vuonna 1971. Kun yhtyeen alkuperäinen saksofonisti Dick Heckstall-Smith kuoli 17.12.2004, Barbara Thompson tuli yhtyeen saksofonistiksi. Yhtye soitti noin 21 vuotta, kunnes jäähyväiskonsertti oli 28.2.2015 Lontoossa Shepherd`s Bush Empiressa.


title: Jon Hiseman

text: Lokakuussa 2010 julkaistiin Jon Hisemanin musiikillisesta elämästä laajasti kertova Martyn Hansonin kirjoittama kirja "Playing the Band – The Musical Life of Jon Hiseman".


title: Jon Hiseman

text: Vuonna 2017 Jon Hiseman perusti JCM-trion, jonka muut jäsenet olivat kitaristi/laulaja Clem Clempson ja kitaristi/laulaja Mark Clarke. Yhtye levytti albumin "Heroes" loppuvuonna 2017 ja se julkaistiin huhtikuussa 2018 sekä CD- että vinyylimuodossa. JCM aloitti Euroopan kiertueensa 7. huhtikuuta 2018 Lontoosta. Yhtye ehti soittaa 11 konserttia, kunnes kiertue keskeytyi 22.4.2018 Bonnin konsertin jälkeen Jon Hisemanin sairastuttua vakavasti. Kiertueen loput 17 konserttia peruutettiin.


title: Jon Hiseman

text: Keskiviikkona 25.4.2018 Lontoossa Jon Hisemanilla diagnosoitiin aivoissa syöpäkasvain ja hänet leikattiin 8.5.2018. Leikkaus onnistui hyvin ja toipuminen alkoi, mutta maanantaina 14.5.2018 hänelle tuli aivoverenvuoto ja hänet leikattiin äkillisesti uudelleen. Tästä leikkauksesta hän ei kuitenkaan palannut tajuihinsa. Hänet siirrettiin Suttoniin kotinsa lähelle saattokotiin terminaalihoitoon, missä hän kuoli 12.6.2018 klo 3:55.


title: Jon Hiseman

text: Jon Hisemanin muistokonsertti "Tribute to Jon Hiseman" pidetään lauantaina 2.2.2019 Lontoossa samassa paikassa kuin Colosseumin jäähyväiskonsertti eli Shepherd`s Bush Empiressa.


title: Rašt

text: Rašt (joskus myös Rešt) on maakuntakeskuksena toimiva kaupunki ja 1 224 neliökilometrin laajuinen, Safidrud-joen vasemmalla rannan rannikkoalangolla sijaitseva aliprovinssitason hallintoalue Iranin Gilanin provinssissa. Raštin kaupunki sijaitsee noin 24 kilometriä Kaspianmerestä lounaaseen, noin 250 kilometriä Teheranista luoteeseen.


title: Rašt

text:
Kaupungin asema Gilanin keskuskaupunkina on peräisin Venäjän keisarikunnan laajenemisen ajoilta 1600-luvulla. Kaupunki on vakavasti kärsinyt Venäjän (Neuvostoliiton) miehityksestä ensimmäisen ja toisen maailmansodan aikana, sekä näitä seuranneesta talouden taantumasta.
Vuoden 2011 väestönlaskennan mukaan kaupungin väkiluku oli 639 951. Edeltävinä vuosikymmeninä kaupungin väkiluku on kehittynyt seuraavasti: 109 491 (1956), 143 557 (1966), 188 957 (1976), 290 897 (1986), 340 637 (1991), 417 748 (1996) ja 557 366 (2006).
Kaupunki on riisipeltojen ympäröimä. Seutu on alavaa tasankoa, osin merenpinnan alapuolella. Kaupungissa tuotetaan mattoja, kankaita sekä trikoovalmisteita, ja sitä ympäröi Gīlānin maakunta.


title: Säännöllinen monikulmio

text: Säännöllinen monikulmio on geometriassa konveksi monikulmio, joka on samalla sekä syklinen monikulmio että tangentiaalinen monikulmio, ja jolla on erityisesti kaikki sivut ovat yhtä pitkiä ja kaikki kulmat yhtä suuria. Säännöllinen monikulmio on siis tasasivuinen ja tasakulmainen monikulmio. Säännöllisestä muodosta johtuen sillä on olemassa useita symmetria-akseleita ja keskipiste. Säännöllisten monikulmioiden avulla etsittiin antiikin aikana piille likiarvoja.


title: Säännöllinen monikulmio

text: Säännöllisiä monikulmioita ovat esimerkiksi seuraavat monikulmiot:


title: Säännöllinen monikulmio

text: Monikulmioita nimitetään lukusanan avulla esimerkiksi viisikulmioksi. Yleistäen, jos monikulmiossa on n kulmaa, sitä voidaan kutsua n-kulmioksi. Tällaisella säännöllisellä monikulmiolla on siten n kulmaa, kärkeä ja sivua. Kaikki kulmat ovat määritelmän mukaan saman suuruisia, joten monikulmio on tasakulmainen, ja kaikki sivut ovat saman pituisia, joten se on myös tasasivuinen.


title: Säännöllinen monikulmio

text: Säännöllinen monikulmio voidaan ajatella säännölliseksi sykliseksi monikulmioksi, jonka kärjet sijaitsevat ympyrän kehällä säännöllisin välein. Ympyrää kutsutaan "monikulmion ympäri piirretyksi ympyräksi" eli lyhyemmin ulkoympyräksi. Ulkoympyrän keskipiste on samalla monikulmion "symmetriapiste", jota voidaan kutsua myös monikulmion keskipisteeksi. Monikulmion kärjet sijaitsevat ison säteen R etäisyydellä keskipisteestä ja säteillä voidaan jakaa monikulmio tasakylkisiin kolmioihin, joita on yhtä monta kuin sivujakin. Kolmioita nimitetään keskuskolmioiksi. Keskipisteen ja sivun välistä etäisyyttä kutsutaan apoteemaksi eli "sisään piirretyn monikulmion sivun etäisyydeksi".


title: Säännöllinen monikulmio

text: Säännöllinen monikulmio voidaan myös ajatella säännölliseksi tangentiaaliseksi monikulmioksi, jonka sivut sivuavat tangentteina monikulmion sisälle piirrettyä ympyrää. Tätä ympyrää voidaan kutsua "monikulmion sisälle piirretyksi ympyräksi" eli lyhyemmin sisäympyräksi. Sisäympyrän sädettä r kutsutaan pieneksi säteeksi ja sen arvo on samaa kuin edellä mainitulla "apoteemalla".


title: Säännöllinen monikulmio

text: Säännölliset monikulmiot perivät kaikki yleisen monikulmion ominaisuudet. Niillä on säännöllisyydestä johtuen paljon erityisiä ominaisuuksia:


title: Säännöllinen monikulmio

text: Seuraavissa kaavojen suureet tarkoittavat: s on sivun pituus, a on apoteema, p on piiri, A on ala, n on kulmien lukumäärä, formula_1 on sisäkulman suuruus.Sivun pituus voidaan määrittää trigonometristen funktioiden avulla.


title: Säännöllinen monikulmio

text: Sivun pituus lasketaan: formula_5


title: Säännöllinen monikulmio

text: Tietyillä kulmilla sivun pituus voidaan määrittää tarkastikin:


title: Säännöllinen monikulmio

text:
Kummallekin ympyrälle on omat trigonometriset kaavansa:
Koska trigonometriset funktiot antavat tarkkoja arvoja tietyillä kulmilla, voidaan säde ilmoitta tarkastikin:


title: Säännöllinen monikulmio

text: Pinta-ala voidaan ilmaista monella eri tavalla. Yksinkertainen geometrinen tapa on kertoa puolipiiri apoteemalla


title: Säännöllinen monikulmio

text: Toisaalta se voidaan laskea trigonometriseti:


title: Säännöllinen monikulmio

text: Koska trigonometriset funktiot antavat tarkkoja arvoja tietyillä kulmilla, voidaan pinta-ala ilmoitta tarkastikin:


title: Säännöllinen monikulmio

text: Geometriassa on antiikin ajoista lähtien yritetty konstruoida säännöllisiä monikulmioita pelkästään harppia ja viivainta käyttämällä. Jo se kysymys, onko se ylipäätään mahdollista, on ollut vaikea kysymys vastattavaksi. Saksalainen Carl Gauss todisti, että sellaiset säännölliset n-kulmiot ovat konstruoitavissa, jossa formula_25 (jossa formula_26), tai formula_27 (jossa formula_28 on alkuluku). Ensimmäisen säännön mukaan konstruoitavia n-kulmioita ovat 4-, 8-, 16-, 32-, ... ja niin edelleen. Toisen säännön mukaan näiden lisäksi voidaan konstruoida vielä 3-, 6-, 12-, 24-, ... sekä 5-, 10-, 20-, 40-, ... sekä 17-, 34-, 68-, ... sekä 257- ja 65537-kulmioita ja niin edelleen.


title: Säännöllinen monikulmio

text: Antiikin suuren ajattelijan Arkhimedeen on liitetty piina arvon laskeminen. Hän piirsi ympyrän ympärille ja sisäpuolelle nkulmiot, joiden piirin pituudet hän laski. Ulkopuolen piirin pituus oli luonnollisesti pitempi kuin ympyrän kehän pituus, ja sisäpuolisen n-kulmion piiri sitä pienempi. Piin likiarvoiksi saatiin tällä menetelmällä piin ylä- ja alarajan keskiarvo. Kun kulmien lukumäärää n suurennettiin puolittamalla edellisen kuvion kulmia, tarkentui piin likiarvo. Piin määrittämiseksi on keskitty lukuisia muitakin menetelmiä, joten tällä menetelmällä on enää lähinnä historiallinen arvo.


title: Pituusmerkki

text: Pituusmerkki ( ¯ ) on kirjaimen yläpuolelle lisättävä tarke. Siitä käytetään myös nimeä "makron", joka on peräisin kreikan sanasta μακρός ("makros") ’suuri’. Sillä on merkitty alun perin kreikan kielen pitkiä vokaaleja, mutta sen käyttö on laajentunut ajan myötä myös muihin kieliin ja muihin käyttötarkoituksiin.


title: Pituusmerkki

text: Pituusmerkkiä käytetään erityisesti pitkien vokaalien sekä toonien merkitsemiseen.


title: Pituusmerkki

text: Pituusmerkkiä käytetään pitkien vokaalien merkitsemiseen havaijissa, latviassa, liettuassa, liivissä ja maorissa. Sitä käytetään sanakirjoissa usein myös muinaiskreikan ja latinan pitkien vokaalien merkitsemiseen. Näiden lisäksi sitä käytetään samaan tarkoitukseen japanin Hepburn-järjestelmän mukaisessa latinisaatiossa ja sanskritin IAST-standardin mukaisessa translitteroinnissa.


title: Pituusmerkki

text: Havaijissa pituusmerkkiä kutsutaan nimellä "kahakō". Se on peräisin sanoista "kaha" ’merkki’ ja "kō" ’pitkä’. Sitä kutsuttiin aikaisemmin nimellä "mekona", joka on havaijin kieleen mukautettu muoto alkuperäisestä kreikan sanasta "makros". Pituusmerkki esiintyy kirjaimissa ā, ē, ī, ō ja ū ja se ilmaisee, että kyseinen vokaali ääntyy pitkänä.


title: Pituusmerkki

text: Latviassa pituusmerkki esiintyy neljässä vokaalissa: ā, ē, ī ja ū. Se osoittaa, että vokaali ääntyy pitkänä.


title: Pituusmerkki

text: Liettuan ainut kirjain, jossa on pituusmerkki, on ū //. Pituusmerkki osoittaa, että vokaali ääntyy pitkänä. Liettuassa on myös muita pitkiä vokaaleja, mutta niiden merkitsemiseen käytetään ogonekia, joka ennen osoitti äänteen nasaalisuutta, sekä yhdessä tapauksessa yläpuolista pistettä. Muut pitkää vokaalia osoittavat kirjaimet ovat ą //, ę //, ė //, į //, y // ja ų //.


title: Pituusmerkki

text: Maorissa on viisi kirjainta, joissa on pituusmerkki: ā, ē, ī, ō ja ū. Niillä merkitään maorin viittä pitkää vokaalia. Maorissa pituusmerkkiä kutsutaan nimillä "pōtae" ’hattu’ ja "tohuto".


title: Pituusmerkki

text: Pituusmerkkiä käytetään pinyin-järjestelmän mukaisessa mandariinikiinan latinisaatiossa ensimmäisen toonin merkkinä. Kansainvälisessä foneettisessa aakkostossa pituusmerkki osoittaa keskitoonia.


title: Pituusmerkki

text: Pituusmerkkiä käytetään latinalaisessa, kreikkalaisessa ja kyrillisessä kirjaimistossa. Unicode-merkistöön sisältyvät seuraavat koostemerkit, joissa on pituusmerkki:


title: Pituusmerkki

text: Pituusmerkin sisältävien koostemerkkien tuottamista varten on laajennettuun suomalaiseen näppäimistöön lisätty erityinen tarkenäppäin, joka liittyy samaan näppäimeen kuin perinteinen treeman (¨) tarkenäppäin (Å-kirjaimen oikealla puolella). Pituusmerkki-kirjaimen voi tuottaa painamalla ensin treeman näppäintä yhdessä sekä AltGr-näppäimen että vaihtonäppäimen kanssa ja sitten erikseen kantakirjaimen näppäintä (tarvittaessa yhdessä vaihtonäppäimen kanssa):


title: Pituusmerkki

text: Tarkenäppäin ei ensi painalluksella näytä tekevän mitään, mutta se jättää järjestelmän odottamaan seuraavaa näppäilyä, joka kertoo, mihin kirjaimeen pituusmerkki on tarkoitus liittää. Teknisesti tarkenäppäin väliaikaisesti muuttaa näppäinasettelua, niin että seuraavaksi painettava näppäin ei tuotakaan tavanomaista kirjainta vaan siihen perustuvan koostemerkin.


title: Pituusmerkki

text: Joskus koostemerkkiin voi sisältyä kaksikin tarketta. Tällaisen merkin kirjoittaminen ei välttämättä onnistu edes laajennetulla näppäimistöllä, mutta ainakin joissain Linux-järjestelmissä (esim. Debian 5.0) se on mahdollista painamalla ensin ylemmän tarkkeen tuottavaa näppäinyhdistelmää, sitten alemman tarkkeen näppäinyhdistelmää ja lopulta kantakirjaimen näppäintä.


title: Pituusmerkki

text: Pituusmerkki-kirjaimen ei aina tarvitse olla koostemerkki, sillä Unicode-merkistöön sisältyy myös niin sanottu yhdistyvä pituusmerkki (U+0304, ), jonka voi liittää periaatteessa mihin tahansa kantamerkkiin. Yhdistyvä tarke on kirjoitusmerkki, joka ei vie rivillä lainkaan tilaa vaan asemoituu edeltävän kirjoitusmerkin yläpuolelle; esimerkiksi tässä ā on muodostettu tavallisesta a-kirjaimesta (U+0061) ja sen perään lisätystä yhdistyvästä pituusmerkistä. Fontista ja ohjelmistosta tosin riippuu, miten hyvin yhdistyvä tarke käytännössä osuu kohdalleen, ja jos fontissa ei ole lainkaan yhdistyvää pituusmerkkiä, kantamerkin perässä voi sen sijaan näkyä puuttuvaa merkkiä osoittava nelikulmainen korvikekuvio.


title: Pituusmerkki

text: Joissain laajennettua suomalaista näppäimistöä käyttävissä Linux-järjestelmissä (esim. Debian 5.0) yhdistyvän pituusmerkin voi kirjoittaa painamalla ensin erityistä yhdistelmänäppäintä (jollaisena usein toimii oikeanpuoleinen Windows-näppäin) ja sen jälkeen tarkenäppäintä kaksi kertaa peräkkäin:


title: Pituusmerkki

text: Yhdistyvän pituusmerkin lisäksi Unicode merkistössä on yhdistyvä yläviiva (U+0305, ), joka on määritetty hieman pitemmäksi kuin pituusmerkki. Perättäisiin kantamerkkeihin yhdistyvien yläviivojen pitäisi periaatteessa muodostaa yhtenäinen pitkä y̅l̅ä̅v̅i̅i̅v̅a̅, mutta fontista, kantakirjainten leveydestä ja tekstin välistyksestä riippuu, tapahtuuko niin käytännössä.


title: Pituusmerkki

text: Latin 1 ‑merkistöön sisältyy myös erillinen pituusmerkki (¯ U+00AF, tai toisinaan "overline, overbar"), joka ei ole tarke vaan itsenäinen rivin yläosaan asemoituva vaakaviiva. Joissain fonteissa se näyttää aivan samanlaiselta kuin pituusmerkki-tarke ilman kantakirjainta, mutta toisinaan se on selvästi pitempi, joten fontista riippuen useasta perättäisestä pituusmerkistä (¯¯¯¯¯) muodostuu joko katkonainen tai yhtenäinen pitkä yläviiva. Laajennetulla suomalaisella näppäimistöllä erillinen pituusmerkki voidaan tuottaa painamalla tarkenäppäimen jälkeen välilyöntinäppäintä tai painamalla tarkenäppäintä kaksi kertaa peräkkäin:


title: Pituusmerkki

text: Unicode-merkistössä on lisäksi niin sanottu tarkkeenomainen pituusmerkki (ˉ U+02C9, ), joka on yleensä aivan samannäköinen kuin pituusmerkki-tarke ilman kantakirjainta. Se on tarkoitettu käytettäväksi lähinnä kielitieteellisissä yhteyksissä. Sen suhde Latin 1 ‑pituusmerkkiin on kuitenkin epäselvä, sillä niiden mahdollista merkityseroa ei ole Unicode-standardissa täsmennetty.


title: Makron

text: Makron, Macron tarkoittaa muun muassa seuraavia:


title: Adtranz

text: Adtranz (tai "ADtranz", täydelliseltä nimeltään "ABB Daimler Benz Transportation") oli saksalainen kiskokalustovalmistaja.


title: Adtranz

text: Yhtiö perustettiin 1996, kun ABB Henschel ja Daimler-Benzin omistaman AEG:n kuljetusvälineyksikkö (AEG Transportation) yhdistettiin. ABB ja Daimler-Benz omistivat Adtranzin aluksi tasasuurin osuuksin. Vuonna 1999 Daimler-Benzin toiminnan jatkaja DaimlerChrysler osti ABB:n osuuden ja nimesi Adtranzin uudelleen DaimlerChrysler Rail Systemsiksi.


title: Adtranz

text: Kanadalainen Bombardier Inc. hankki yhtiön omistukseensa vuonna 2000. Tämä teki Bombardieristä maailman suurimman kiskokalustovalmistajan. Kaupan aikoihin Adtranz oli maailman toiseksi suurin yritys alallaan.


title: Tortinmäki

text: Tortinmäki on Paattisten pohjoispuolella sijaitseva, Turun kaupunkiin ja Paattisten kaupunginosaan kuuluva kylä, jossa on noin 200 asukasta ja määrä on vähentymään päin vuosi vuodelta. Siellä on sijainnut muun muassa kansakoulu, joka on lopettanut toimintansa vuonna 1974. Kiinteistö oli jonkin aikaa nuorisotalona, mutta nykyään siinä toimii Tortinlinna, jossa on mm. kahvila, turvesauna ja muita hoitoja sekä erilaisia kursseja. Tortinmäessä käy kerran viikossa Turun kaupungin kirjastoauto. Tortinmäellä sijaitsee 1955 perustettu tanssilava. Tortinmäen oma pankki lopetettiin kesällä 2007 jonka tilalle saatiin kauneushoitola. Nykyään kylällä on jonkin verran uutta asutusta ja yritystoimintaa. Turusta on kylälle linja-autoyhteys. Turkuun on matkaa noin 30 kilometriä. Seututie 204 kulkee kylän läpi.


title: Tortinmäki

text: Tortinmäen läheisyydessä sijaitsee luonnoltaan arvokas Kurjenrahkan suoalue sekä Kuhankuono, joka on kahdeksan kunnan rajapyykkinä nähtävyys. Turun korkein kohta, Karhunsauna (88,2 m), sijaitsee Tortinmäessä.


title: Jessore

text: Jessore () on kaupunki ja hallinnollinen alue Bangladeshissa. Intian rajan läheisyydessä sijaitsevan hallintoalueen pinta-ala on 6 573 km. Vuonna 2000 kaupungissa arvioitiin olevan 270 000 asukasta. Alueella viljellään tupakkaa, sokeriruokoa, juuttia ja tamarindeja. Jessoren tärkeimpiä tuotantolaitoksia ovat pellavansiemen- ja riisimyllyt. Ennen Intian jakoa 1947 kaupunki oli myös tärkeä indigovärin tuotantokeskus, mutta jaon jälkeen toiminta siirtyi Intian puolelle.


title: Kathryn Morris

text: Kathryn Morris (s. 28. tammikuuta 1969 Cincinnati, Ohio) on yhdysvaltalainen näyttelijä.


title: Kathryn Morris

text: Kathryn tunnetaan naispääosasta televisiosarjassa "Todistettavasti syyllinen" ja hän on vieraillut sarjassa "Xena". Sen lisäksi hän on näytellyt muun muassa elokuvissa "Minority Report" (2002), "Paycheck" (2003) ja "Mindhunters" (2004).


title: Ringeten SM-sarja

text: Ringeten SM-sarja on ringeten Suomen korkein sarjataso. Sitä on pelattu kaudesta 1987–1988 lähtien. Ringeten SM-sarjaa hallinnoi Suomen Kaukalopallo- ja Ringetteliitto.


title: Ringeten SM-sarja

text: Kaudella 2017–2018 sarjassa pelasi kahdeksan joukkuetta. Kaudella 2017–2018 mestaruuden vei Lapinlahden Luistin -89.


title: Belvedere

text: Belvedere on Itävallan pääkaupungissa Wienissä sijaitseva kahden barokkilinnan, Ylä- ("Oberes-") ja Ala-Belvederen ("Unteres Belvedere"), muodostama linna-alue. Molempien linnojen suunnittelusta on vastannut arkkitehti Johann Lukas von Hildebrandt, ja ne rakennutti Eugène Savoiji.Vuonna 1752 Eugène Savoijin perijätär myi linnakompleksin arkkiherttuatar Maria Teresialle. Hänen perujaan on kompleksin nykyinen nimi, "Belvedere". Viimeinen Belvederessä asunut kuninkaallinen oli arkkiherttua Franz Ferdinand. Nykyisin linnassa sijaitsee "Österreichische Galerie Belvedere".


title: Pihkoo

text: Pihkoo on kylä Kotkan länsiosassa Kymijoen Koivukoskenhaaran länsipuolella. Kylän kautta virtaa pieni Kymijoen sivuhaara Pihkoonhaara. Kylässä sijaitsee Pihkoon koulu (luokat 1–6), jonka oppilaat tulevat Kaukolan ja Pihkoon alueelta. Pihkoo kuului Kymin kuntaan vuoteen 1976 saakka.


title: Pihkoo

text: Kaukola-Pihkoon alueella on 1 084 asukasta (31.12.2012). Luvussa ovat varsinaisen Pihkoon kylän lisäksi myös Kaukolan kaupunginosan asukkaat.


title: GNewSense

text: GNewSense on Debian-käyttöjärjestelmän epävirallinen johdannainen, joka sisältää ainoastaan vapaita ohjelmistoja. GNewSensellä on ohjelmistovapautta ajavan Free Software Foundationin tuki. Tavoitteiltaan GNewSense vastaa Gobuntua, joka oli Ubuntun virallinen vapaa johdannainen.


title: Wasa Aktiebankin talo

text: Wasa Aktiebankin taloksi nimitetään Helsingin Eteläesplanadin ja Kasarmikadun kulmauksessa sijaitsevaa rakennusta, jonka rakennutti alun perin Wasa Aktiebank omaksi konttorikseen. Sen suunnitteli arkkitehtitoimisto Grahn, Hedman & Wasastjerna yhdessä arkkitehti John Settergrenin kanssa, ja se valmistui vuonna 1899. Rakennuksen Eteläesplanadin puoleinen julkisivu on materiaaliltaan hiekkakiveä, jota tuotiin Ruotsin Taalainmaalta. Rakennus on vielä nykyäänkin pankkikäytössä, sillä siellä sijaitsee Pohjola Varainhoidon sekä The Royal Bank of Scotlandin konttorit.


title: Kyrassieerit

text: Kyrassieerit olivat eurooppalaista raskasta ratsuväkeä. Nimensä he saivat käyttämästään rintapanssarista, kyrassista.


title: Kyrassieerit

text: Ensimmäisen kerran he ilmestyivät renessanssin taistelukentille 1400-luvun lopulla. Aluksi kyrassieerit erosivat vain vähän keskiaikaisista ritareista, ainoana erona rataslukkopistoolien lisääminen aseistukseen (miekan ja peitsen lisäksi), mutta myöhemmin kokovartalohaarniskaa kevennettiin, ja 1600-luvun lopulla kyrassieerit pitivät enää vain rinta- ja selkäpanssaria sekä kypärää.


title: Kyrassieerit

text: Kyrassieerit olivat tyypillisesti raskaan ratsuväen muoto Euroopassa. Erilliset kyrassieeri-osastot hävisivät taistelevista eurooppalaisista armeijoista vasta ensimmäisen maailmansodan aikana.


title: Krenatööri

text: Krenatööri (, kranaattimies) oli jalkaväen eliittisotilas. Erityisiä krenatöörejä käytettiin Euroopassa aluksi piiritysten rynnäköissä 1600-luvulla heittämään kranaatteja. Tähän tehtävään valittujen sotilaiden piti olla voimakkaita ja rohkeita, jotta he pystyivät suoriutumaan henkisesti ja fyysisesti vaativasta tehtävästään etulinjassa. Erillisiä krenatööriosastoja perustettiin 1600-luvun puolenvälin jälkeen Ranskassa, ja pian muuallakin Euroopassa.


title: Krenatööri

text: Krenatööreille tyypillinen, korkea hiippamainen päähine, "karpuusi", oli kapea verrattuna muihin ajalle tyypillisiin päähineisiin. Leveä hattu olisi vaikeuttanut kranaatin heittoa.


title: Krenatööri

text: Vaikka kranaattien käyttö sodankäynnissä vähenikin 1800-luvulle tultaessa, krenatööri on säilynyt nykyaikaan asti eliittijoukko-osastojen nimissä. Uuteen kukoistukseen kranaatit nousivat ensimmäisen maailmansodan juoksuhaudoissa, mutta silloin ne kuuluivat jo tavallisenkin jalkaväkimiehen aseistukseen.


title: Krenatööri

text: Termi Panzergrenadier, panssarikrenatööri on edelleen käytössä Saksassa, missä tämä viittaa mekanisoituun jalkaväkeen.


title: Falkland

text: Falkland voi tarkoittaa seuraavia:


title: Espanjalainen neliö

text: Espanjalainen neliö eli tercio on jalkaväen taktinen muodostelma. Espanjalaiset kehittivät sen 1400- ja 1500-lukujen vaihteessa Italiassa sotiessaan.


title: Espanjalainen neliö

text: Espanjalaisen neliön perusperiaatteena oli yhdistää ruutiaseet (aluksi hakapyssyt tai arkebuusit, myöhemmin musketit) pitkien keihäiden, niin sanottujen piikkien kanssa. Tällä tavoiteltiin toisaalta jalkaväen puolustus- ja hyökkäyskyvyn yhdistämistä yhteen taktiseen yksikköön, toisaalta kykyä lyödä taistelussa sekä jalka- että ratsuväki. Tämä uusi taktiikka mullisti nopeasti sodankäynnin Euroopassa ja muut maat seurasivat espanjalaista mallia jalkaväkensä järjestämisessä. Vaikka muuallakin käytettiin espanjalaista neliötä, nimenomaan espanjalainen jalkaväki hallitsi taktiikan paremmin kuin kukaan muu ja hallitsi Euroopan taistelukenttiä.


title: Espanjalainen neliö

text: Espanjalainen neliö siirsi asevoimien painopisteen jalkaväkeen. Perinteisesti keihäsmiehet järjestettiin yhteen isoon neliöön, jonka jokaiseen kulmaan sijoitettiin pienempi neliö hakapyssymiehiä tai musketöörejä. Näin muodostui eräänlainen liikkuva linnoitus, joka oli erittäin vahva puolustautumaan, mutta kykeni myös hyökkäämään. Muitakin muotoja käytettiin erillisten tercioiden järjestämisessä, mutta perusperiaate jakaa taisteleva joukko useaan erilliseen espanjalaiseen neliöön säilyi. Yhdessä tällaisessa muodossa oli tyypillisesti puolestatoista tuhannesta aina kolmeentuhanteen sotilaaseen. Erityisen tehokas tercio oli turkkilaisia vastaan, joiden ratsuväki ei kyennyt rynnäköimään terciota vastaan, ja joilla ei ollut tehokasta, lähitaisteluun kykenevää jalkaväkeä. Tämä johtui siitä, että eturivit olivat yleensä haarniskoidut, jolloin jousiammunnalla, joka oli turkkilaisten vahvuus, ei ollut juurikaan vaikutusta tercioon.


title: Espanjalainen neliö

text: Espanjalaisen neliön valtakausi loppui, kun Ruotsin kuningas Kustaa II Aadolf löi katolisen liigan joukot Breitenfeldin taistelussa 1631. Kustaa käytti luomaansa kevyttä kenttätykistöä, pistoolein varustettua rynnäkköratsuväkeä ja uutta jalkaväen treffen-taktiikkaa ja murskasi espanjalaisten maineen lyömällä 14 "voittamatonta terciota". Tercio osoittautui haavoittuvaksi kenttätykistölle, jota vastaan ei voitu suojautua haarniskoin, ja jonka tekemiin aukkoihin ratsuväki kykeni rynnäköimään. Tämän jälkeen neliötä käytettiin vielä menestyksekkäästi jalkaväentaktiikkana, mutta linjajalkaväki voitti koko ajan uusia kannattajia tulevaisuuden edustajana. Lopullisesti espanjalainen neliö poistui käytöstä ennen 1700-luvun alkua.


title: Tytti Jäppinen

text: Tytti Issakainen (o.s. "Jäppinen"; s. 1949 Lahti) on suomalainen kirjailija, sanoittaja, säveltäjä, teatteriohjaaja ja viestinnän kouluttaja. Koulutukseltaan hän on filosofian maisteri.


title: Tytti Jäppinen

text: Jäppinen tuli tunnetuksi 1970-luvulla opiskelijoiden pääsiäisnäytelmästä "Passiodraama". Temppeliaukion kirkkoon tehty esitys levisi sittemmin eri puolille maata ja kasvoi suurten harrastajajoukkojen suosimaksi.


title: Tytti Jäppinen

text: Hän käsikirjoitti Toivon laiva -esityken Suomen luterilaisen kirkon 500-vuotisjuhlassa Turun tuomiokirkon edustalla vuonna 2000. Esitys rakentui elämyksen, musiikin, draaman ja rukouksen varaan.


title: Tytti Jäppinen

text: Jäppinen on käsikirjoittanut kirkkonäytelmän "Vihan päivät 1918", jota on esitetty Tampereen tuomiokirkossa maalis-huhtikuussa 2007. Näytelmän alkuperäiset tapahtumat sijoittuvat alun perin Tampereen tuomikirkkoon. Esityksen ohjasi Kari Hakala. Yhdessä Hakalan kanssa Issakinen kirjoitti myös näytelmät "Yhdestoista hetki" (esitettiin pääsiäisenä 2009 Olavinlinnassa) ja "Eläkepommi" (ensi-ilta Tampereen Teatterissa syyskuussa 2009).